title: Iso-Lankko

text: Järven rantaviiva on 17,6 kilometriä pitkä ja ranta on pääosin moreeni- ja kalliopohjaista metsämaastoa. "Katiskanlahdessa", "Kuusnokanlahdessa" ja "Sävilahdessa" on vetiset kosteikot. Seutu on hyvin kivikkoista, joten kiviä löytyy järven rantavedestäkin runsaasti.


title: Iso-Lankko

text: Järvessä on 17 saarta, joista "Isoluoto" on ylivoimaisesti suurin. Sen pituus on 800 metiä ja leveys 300 metriä. Muita saaria ovat esimerkiksi "Sunttiluoto", "Viitaluoto", "Selkäluoto", "Lehtiluoto", "Korkealuoto", kaksi "Pikkuluotoa" ja "Majaluoto". "Kortesluoto" on nykyään osa Isoluotoa. Järven rannoilla ja luodoilla on paljon loma-asutusta, jonne pääsee seututieltä 2560. Ulvilan raja kulkee järven eteläosan yli.


title: Vähä-Lankko

text: Vähä-Lankko on Noormarkun Rudanmaassa Porissa Satakunnassa sijaitseva järvi, joka kuuluu Kokemäenjoen vesistön Harjunpäänjoen valuma-alueen "Tyvijärven valuma-alueeseen".


title: Vähä-Lankko

text: Järven pinta-ala on 1,0 hehtaaria ja sen pituus on 130 metriä ja leveys 50 metriä. Järvellä ei ole laskujokea, mutta ympäröivän kosteikon reunasta johtaa oja "Kuusnokanlahden" kautta Iso-Lankkoon. Lampeen laskee vain yksi metsäoja. Järven rantaviiva on 0,53 kilometriä pitkä ja ranta on pääosin kosteikkoa ja avosuota.


title: Kalajärvi (Pori)

text: Kalajärvi on Satakunnassa Porissa entisen Noormarkun kunnan alueella sijaitseva järvi, joka kuuluu Kokemäenjoen vesistön Harjunpäänjoen valuma-alueen "Tyvijärven valuma-alueeseen".


title: Kalajärvi (Pori)

text: Järven pinta-ala on 14,8 hehtaaria ja sen pituus on 0,95 kilometriä ja leveys 180 metriä. Järven luusua sijaitsee järven itärannalla, josta saa alkuunsa 3,6 kilometriä pitkä "Kalajoki", joka laskee länteen Iso-Lankkoon.


title: Kalajärvi (Pori)

text: Järven rantaviiva on 2,8 kilometriä pitkä ja ranta on pääosin moreeni- ja kalliopohjaista metsämaastoa. Järvi on kaksiosain ja eteläosassa on pieni saari. Seudun kivisyys ilmenee myös rantavesien kivisyytenä. Rannalle johtaa kaksi tietä ja muutama polku parille loma-asunnolle. Retkeilyreitin polku käväisee rannassa, jonne on järjestetty nuotiopaikka. Ulvilan raja kulkee järven eteläpuolitse.


title: Keidaslammi (Pori)

text: Keidaslammi on Noormarkussa Porissa Satakunnassa sijaitseva järvi, joka kuuluu Kokemäenjoen vesistön Harjunpäänjoen valuma-alueen "Tyvijärven valuma-alueeseen".


title: Keidaslammi (Pori)

text: Ovaalin järven halkaisija 250 metriä. Järven luusua sijaitsee järven lounaisrannalla, josta saa alkuunsa 4,5 kilometriä pitkä "Kalajoen" niminen laskuoja, joka päättyy Iso-Lankon "Kalajoenlahteen". Sen ranta on pääosin soista metsämaastoa, joka on kokonaan ojitettua.


title: Fernandinho (täsmennyssivu)

text: Fernandinho on seuraavien henkilöiden taiteilijanimi:


title: Löytty (Pori)

text: Löytty eli Pieni Löytty on Satakunnassa Porissa entisen Noormarkun kunnan alueella sijaitseva järvi, joka kuuluu Kokemäenjoen vesistön Harjunpäänjoen valuma-alueen "Tyvijärven valuma-alueeseen".


title: Löytty (Pori)

text: Järven pinta-ala on 1,1 hehtaaria ja sen pituus on 170 metriä ja leveys 100 metriä. Järven luusua sijaitsee järven itärannalla, josta saa alkuunsa 1,5 kilometriä pitkä "Pärehöylänoja", joka laskee Haukijärveen. Ainoa tulo-oja laskee Iso-Löytystä.


title: Löytty (Pori)

text: Järven rantaviiva on 0,48 kilometriä pitkä ja ranta on pääosin moreeni- ja kalliopohjaista metsämaastoa, joka on paikoin soistunutta. Järvellä on yksi loma-asunto, johon johtava maantie "Rudanmaalta" kulkee järven vieritse.


title: Iso-Löytty

text: Iso-Löytty on Satakunnassa Porissa entisen Noormarkun kunnan alueella sijaitseva järvi, joka kuuluu Kokemäenjoen vesistön Harjunpäänjoen valuma-alueen "Tyvijärven valuma-alueeseen".


title: Iso-Löytty

text: Järven pinta-ala on 2,7 hehtaaria ja sen pituus on 250 metriä ja leveys 130 metriä. Järven luusua sijaitsee järven lounaisrannalla, josta saa alkuunsa 200 metriä pitkä laskuoja Löyttyyn.


title: Iso-Löytty

text: Järven rantaviiva on 0,80 kilometriä pitkä ja ranta on pääosin moreeni- ja kalliopohjaista metsämaastoa. Järvellä on muutama loma-asunto ja siihen rajautuu pieni pelto.


title: Ahvenlammi (Niinikangas)

text: Ahvenlammi on Noormarkussa Porissa Satakunnassa sijaitseva järvi, joka kuuluu Kokemäenjoen vesistön Harjunpäänjoen valuma-alueen "Tyvijärven valuma-alueeseen".


title: Ahvenlammi (Niinikangas)

text: Järven pituus on 200 metriä ja leveys 100 metriä. Sen luusua sijaitsee järven pohjoisrannalla, josta saa alkuunsa tieojaan päättyvä laskuoja. Järven ranta on pääosin moreeni- ja kalliopohjaista metsämaastoa.


title: Appiah

text: Appiah on pääosin Ghanassa käytössä oleva sukunimi. Appiah on sukunimenä muun muassa seuraavilla henkilöillä:


title: Pieni Haukijärvi (Pori)

text: Pieni Haukijärvi on Satakunnassa Porissa Noormarkun Rudanmaalla sijaitseva järvi, joka kuuluu Kokemäenjoen vesistön Harjunpäänjoen valuma-alueen "Tyvijärven valuma-alueeseen".


title: Pieni Haukijärvi (Pori)

text: Järven pinta-ala on 8,4 hehtaaria ja sen pituus on 700 metriä ja leveys 200 metriä. Järven luusua sijaitsee järven itärannalla, josta saa alkuunsa 500 kilometriä pitkä laskuoja, joka yhtyy "Pärehöylänojaan" ja laskee Haukijärveen.


title: Pieni Haukijärvi (Pori)

text: Järven rantaviiva on 1,8 kilometriä pitkä ja ranta on pääosin moreeni- ja kalliopohjaista metsämaastoa. Järvi on länsipäästää ja itäpään pohjoisrannastaan soistunutta ja paikoin avosuota. Asutusta on kahden tilan verran ja "Rudanmaan" maantie kulkee vierestä.


title: Valkoinenlammi (Rudanmaa)

text: Valkoinenlammi on Satakunnassa Porissa entisen Noormarkun kunnan alueella Rudanmaassa sijaitseva järvi, joka kuuluu Kokemäenjoen vesistön Harjunpäänjoen valuma-alueen "Tyvijärven valuma-alueeseen".


title: Valkoinenlammi (Rudanmaa)

text: Järven pinta-ala on 2,8 hehtaaria ja sen pituus on 300 metriä ja leveys 100 metriä. Sen rantaviiva on 0,71 kilometriä pitkä ja ranta on metsäistä suomaastoa. Vedet kulkeutuvat pohjaveden mukana läheisiin ojiin. Sillä on yksi loma-asunto, johon johtaa metsätie.


title: Housulammi (Pori)

text: Housulammi on Noormarkussa Porissa Satakunnassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Tyvijärven valuma-alueeseen.


title: Housulammi (Pori)

text: Järven pinta-ala on 3,4 hehtaaria ja sen pituus on 250 metriä ja leveys 200 metriä ja se on kaksiosainen. Kapeikossa on loma-asunto, jonne ei johda tietä. Muut kolme loma-asunto sijaitsevat läheisten mäkien päällä. Järven rantaviiva on 1,1 kilometriä pitkä ja ranta on pääosin moreeni- ja kalliopohjaista metsämaastoa, mutta länsiranta on metsäistä suota.


title: Harjunpäänjoen valuma-alue

text: Harjunpäänjoen valuma-alue sijaitsee Porissa ja Ulvilassa Satakunnassa. Sen laskujoki Harjunpäänjoki laskee Kokemäenjokeen, joka on Kokemäenjoen vesistön laskujoki. Se purkaa vetensä Selkämereen Porin edustalla Pihlavanlahdessa. Valuma-alueen pinta-ala on 512 km². Siihen kuuluu suurimpina järvinä Joutsijärvi, Palusjärvi ja Pyhäjärvi.


title: Harjunpäänjoen valuma-alue

text: Seuraavassa on lueteltu tärkeimmät ojat, joet ja järvet lähtien liikkeelle Harjunpäänjoen suulta. Suluissa ovat ojan, joen tai järven yhtymiskohdan etäisyys joen suulta.


title: Harjunpäänjoen valuma-alue

text: Joutsijärvi on säännöstelty järven luusuaan Harjunpäänjokeen rakennetun padon avulla. Järven vedenpinta on nostettu niin korkealle, että myös toinen laskuoja samassa järvialtaassa olevan Tuurujärven "Hämäläistenlahdessa" saa tarpeeksi vettä. Tällaista tilannetta, jossa vesistö haarautuu kahteen eri suuntaan, kutsutaan bifurkaatioksi ja sellaista järveä bifurkaatiojärveksi.


title: Harjunpäänjoen valuma-alue

text: Seuraavassa on lueteltu tärkeimmät ojat, joet ja järvet kiertäen Joutsijärven Harjunpäänjoen suulta myötäpäivään.


title: Harjunpäänjoen valuma-alue

text: "Pyhäjärvenjoen valuma-alue" on pinta-alataan 182 km² ja sen 2,0 kilometriä pitkä laskujoki "Pyhäjärvenjoki" laskee Pyhäjärvestä Harjunpääjokeen. Valuma-alueen vesistöjä ovat seuraavat maininnan arvoiset kohteet.


title: Harjunpäänjoen valuma-alue

text: Palusjärveen laskee useampi oja.


title: Harjunpäänjoen valuma-alue

text: Joutsijärvestä laskee lyhyt 1,5 kilometriä pitkä oja. Valuma-alue on osallisena Joutsijärven bifurkaatioon siten, että "Hämäläistenlahdesta" laskeva oja virtaa Palusjärveen, josta vesi jatkaa Palusjoen kautta Pyhäjärveen ja sieltä lopuksi Pyhäjärvenjoen kautta Harjunpääjokeen. Täällä kohdataan bifurkaation toinen ja suorempi haara Joutsijärvestä.


title: Hangö Arbetarnas Idrottsklubb

text: Hangö Arbetarnas Idrottsklubb (lyh. Hangon AIK, HAIK, HaIK tai HanAIK, suom. "Hangon Työväen Urheiluseura") on vuonna 1909 perustettu urheiluseura, jonka kotipaikka on Hanko. Sillä on viime vuosina ollut toimintaa ainoastaan telinevoimistelussa, nyt uutena lajina seuraan on tullut rytminen voimistelu ja joukkuevoimistelu. Aikaisemmin HAIK:n lajeihin ovat kuuluneet myös jalka- ja lentopallo, yleisurheilu sekä hiihto.


title: Hangö Arbetarnas Idrottsklubb

text: Telinevoimistelussa seurassa on kaksi varsinaista tasoryhmää; kilpalinja ja harrastelinja. Kilpalinjassa voimistelee tällähetkellä vain tyttöjä luokissa B-E. Rytmisessä ja joukkuevoimistelussa on vain harrastekilpalinja.


title: Hangö Arbetarnas Idrottsklubb

text: Seura toimii täysin vapaaehtoisvoimin. Jäseniä seurassa on noin 100.


title: Hangö Arbetarnas Idrottsklubb

text: HAIK:n jalkapallon edustusjoukkue pelasi Suomen toiseksi korkeimmalla sarjatasolla Suomensarjassa ja myöhemmässä II divisioonassa yhteensä viisi kautta vuosina 1948, 1967–1968 ja 1971–1972 sekä tämän jälkeen vielä kolmannella sarjatasolla vuodet 1973–1977. Seuran kasvatteja on muun muassa Samuli Lindelöf, joka pelasi Veikkausliigaa turkulaisessa FC Interissä.


title: Pappilanjärvi (Ulvila)

text: Pappilanjärvi on Satakunnassa Ulvilan keskustassa sijaitseva järvi, joka kuuluu Kokemäenjoen vesistön Kokemäenjoen alaosan alueeseen.


title: Pappilanjärvi (Ulvila)

text: Järven pinta-ala on 0,83 hehtaaria ja sen pituus on 180 metriä ja leveys 130 metriä. Järven luusua sijaitsee järven luoteisrannalla, josta saa alkuunsa 600 metriä pitkä laskuoja Ulvilan keskustan Kokemäenjoen ylittävälle sillalle. Järven rantaviiva on 400 metriä pitkä ja ranta on pääosin joenkasamaa sedimenttiä.


title: Erik Palmer-Brown

text: Erik Palmer-Brown (s. 24. huhtikuuta 1997 Napoleon, Ohio) on yhdysvaltalainen jalkapalloilija, joka edustaa MLS-liigan Sporting Kansas Cityä. Hän on pelipaikaltaan keskuspuolustaja.


title: Erik Palmer-Brown

text: Palmer-Brown teki MLS-debyyttinsä Sporting KC:n paidassa toukokuussa 2014, seurahistorian nuorimpana pelaajana. Hänet ajettiin ottelussa Chicago Firea vastaan toisen keltaisen kortin myötä kentältä 64. peliminuutilla.


title: Erik Palmer-Brown

text: Serie A:n Juventus oli kiinnostunut Palmer-Brownin hankkimisesta alkuvuodesta 2014, ja siirtosumman arvioitiin olevan noin miljoona euroa. Siirto ei toteutunut, mutta saman vuoden syksyllä Juventuksen uutisoitiin olevan edelleen kiinnostunut.


title: Samuli Penttinen

text: Samuli Penttinen (s. 30. heinäkuuta 1972 Jyväskylä) on suomalainen keksijä ja yrittäjä.


title: Samuli Penttinen

text: Penttinen on tehnyt useita kaupalliseen liiketoimintaan johtaneita keksintöjä eri yrityksille. Penttisen keksinnöt liittyvät usein energia-alaan ja ympäristöön. Useita hänen keksintöjään on myös palkittu:Penttinen on myös tutkinut solujen DNA:n viestintää, kylmäfuusiota, kavitaatiota ja lukuisia muita eksoottisempia aiheita, osin yhteistyössä Matti Pitkäsen kanssa. Esimerkiksi veden kavitaation osin selittämättömät energiamäärät muuttuivat Penttisen käsissä teolliseksi tuotteeksi.


title: Voiton monumentti

text: Voiton monumentti voi tarkoittaa seuraavia asioita:


title: Annina Lehtonen

text: Annina Lehtonen (s. 12. tammikuuta 1994) on suomalainen koripalloilija.


title: Annina Lehtonen

text: Lohjan Urheilijoiden kasvatti Lehtonen aloitti koripallon 7–8-vuotiaana. Hän edusti kaudella 2013–2014 I-divisioonassa pelannutta Honka Akatemiaa 6,1 pisteen ja 5,1 levypallon ottelukohtaisilla keskiarvoilla. Syksyksi 2014 hän siirtyi Naisten Korisliigaan nousseeseen Tampereen Pyrintöön. Ensiesiintymisensä naisten pääsarjassa Lehtonen teki 11. lokakuuta 2014 ottaen Peli-Karhuja vastaan kaksi levypalloa. Ensimmäiset pääsarjapisteensä hän teki Tapiolan Honkaa vastaan 9. marraskuuta. Pyrintö sijoittui runkosarjassa yhdeksänneksi ja karsiutui pudotuspeleistä. Lehtonen pelasi runkosarjan 2,8 pisteen ja 1,3 levypallon keskiarvoilla.


title: Annina Lehtonen

text: Lehtosella on myös koripalloa harrastanut Sini-isosisko.


title: Ardèle

text: Ardèle tai Ardèle eli onnenkukka ("Ardèle ou la Marguerite") on ranskalaisen Jean Anouilh’n kirjoittama näytelmä vuodelta 1948. Sen on suomentanut ainakin Eino Kalima.


title: Ardèle

text: Näytelmä sijoittuu vuoden 1912 paikkeille. Ikääntyvä kenraali Léon Saint-Pé on kutsunut sukulaiset koolle keskustelemaan vammaisen sisarensa Ardèlen sopimattomasta romanssista pienen veljenpoikansa vammaisen kotiopettajan kanssa. Hänen toinen sisarensa, kreivitär Liliane, saapuu paikalle miehensä kreivi Gastonin ja rakastajansa Hector de Villardieun kanssa. Ardèle pysyy näkymättömissä makuuhuoneensa lukitun oven takana, jossa hän on aloittanut kolmipäiväisen nälkälakkonsa.


title: Ardèle

text: Suvun puidessa sopimatonta romanssia paljastuu heidän itsensä salattuja tunteita ja tukahdutettuja intohimoja niin, että vammaisen parin (joita ei missään vaiheessa näytetä) välinen rakkaus alkaa näyttää kaikkein puhtaimmalta. Paheksunta ajaa kuitenkin vammaisen lemmenparin itsemurhaan.


title: ...ja mikään ei muuttunut (albumi)

text: ...ja mikään ei muuttunut on Laman vuonna 1983 julkaistu pitkäsoitto, joka sisältää yhtyeen ainoalla studioalbumilla julkaisematonta materiaalia. ...ja mikään ei muuttunut on kokoelma Laman neljästä ensimmäisestä EP:stä ja singlestä.


title: The Anarchist Cookbook

text: The Anarchist Cookbook (suom. "Anarkistin keittokirja") on yhdysvaltalaisen William Powellin (1949–2016) vuonna 1971 julkaistu kirja, joka sisältää muun muassa ohjeita erilaisten aseiden, räjähdysaineiden ja huumeiden kotitekoiseen valmistamiseen sekä keinoja oman aikakautensa tietoliikennejärjestelmien salakuunteluun ja häiritsemiseen. Teos on yhdistetty lukuisiin terroritekoihin ja henkirikoksiin eri puolilla maailmaa.


title: The Anarchist Cookbook

text: New Yorkissa asunut Powell kirjoitti Anarchist Cookbookin vuosina 1968–1968 protestina Vietnamin sotaa vastaan, jonne Yhdysvaltain armeija yritti saada häntä värvätyksi. Powell oli tuolloin vasta 19-vuotias ja juuri valmistunut high schoolista. Kirjan julkaisi paikallinen kustantaja Lyle Stuart (1922–2006) ja esipuheen siihen kirjoitti tutkija Peter M. Bergman. Teoksen materiaalista suurimman osan Powell keräsi kirjastoissa luettavissa olleista Yhdysvaltain asevoimien käsikirjoista ja oppaista. Kirjasta on sittemmin julkaistu useita painoksia, joista viimeisimmissä on kuitenkin poistettu osa alkuperäisestä sisällöstä. Powell opiskeli Anarchist Cookbookin julkaisun jälkeen aikuisopettajaksi ja koki uskonnollisen herätyksen vuonna 1976. Samassa yhteydessä hän pyysi kirjan tekijänoikeudet omistanutta Lyle Stuartia lopettamaan Anarchist Cookbook myynnin, johon kustantaja ei kuitenkaan suostunut. Nykyään kirjan tekijänoikeudet ovat siirtyneet jo useita kertoja eteenpäin.


title: The Anarchist Cookbook

text: William Powell tuli Anarchist Cookbookin osalta julkisuuteen viimeksi joulukuussa 2013. Muutamaa päivää aikaisemmin Coloradossa oli tapahtunut ampumavälikohtaus, jonka 18-vuotiaan tekijän kerrottiin lukeneen kirjaa. NBC-televisioyhtiölle antamassaan haastattelussa Poweel pyysi jälleen teoksen tekijänoikeudet omistavaa kustantajaa vetämään sen pois myynnistä ja luopumaan uusista painoksista. Arkansasin osavaltiossa toimiva Delta Press on kuitenkin ilmoittanut jatkavansa Anarchist Cookbookin painamista. Kirjaa on myyty maailmanlaajuisesti arviolta noin kaksi miljoonaa kappaletta ja sitä on saatavissa muun muassa nettikauppa Amazonin kautta. Powell kertoi suhtautuvansa edelleen kriittisesti Yhdysvaltain hallituksen ja armeijan toimiin, muttei enää pidä väkivaltaa ratkaisuna ongelmiin. Powell kuoli sydänkohtaukseen heinäkuussa 2016, mutta tapahtuneesta kerrottiin julkisuuteen vasta seuraavana keväänä.


title: The Anarchist Cookbook

text: Anarchist Cookbook on viranomaisten mukaan yhdistettävissä jopa satoihin rikoksiin ja terroritekoihin. Tunnetuimpia ovat muun muassa kroatialaisten itsenäisyysaktivistien vuonna 1976 suorittama TWA-yhtiön matkustajakoneen kaappaus, puertoricolaisten separatistien pommi-isku FBI:n päämajaan vuonna 1981, Thomas Spinksin johtamat yhdysvaltalaisia aborttiklinikoita vastaan 1980-luvulla tehdyt pommi-iskut, Oklahoma Cityn pommi-isku 1995, Columbinen joukkomurha 1999, Lontoon pommi-iskut vuonna 2005, Tucsonin ampumavälikohtaus 2011 sekä Bostonin maratonin pommi-isku 2013.


title: The Anarchist Cookbook

text: Nimestään huolimatta Anarchist Cookbookilla ei ole mitään tekemistä anarkismin kanssa. William Powell ei ole milloinkaan ollut anarkisti, eikä kirja myöskään sisällä minkäänlaisia viittauksia aatteelliseen anarkismiin. Yhdysvaltalaisen anarkistisen CrimethInc.-kollektiivin mukaan Powellin Anarchist Cookbook ”ei mitenkään edesauta taistelua sortovaltaa vastaan, eivätkä sen ohjeet myöskään ole luotettavia.” Vuonna 2004 CrimethInc. julkaisi kirjan "Recipes for Disaster – An Anarchist Cookbook", joka sisältää muun muassa ohjeita erilaista aktivismia, kuten mielenosoituksia, talonvaltauksia ja blokkeja varten.


title: Phillip Hughes

text: Phillip Hughes (30. marraskuuta 1988 Macksville – 27. marraskuuta 2014 Sydney) oli australialainen kriketinpelaaja, joka viimeksi edusti intialaista Mumbai Indiansia. Marraskuussa 2014 kuollut Hughes oli Australian lahjakkaimpia lyöjiä, jonka odotettiin nousevan jopa maan kaikkien aikojen suurimpien kriketinpelaajien joukkoon.


title: Phillip Hughes

text: Mackvillessä syntynyt Hughes muutti 17-vuotiaana Sydneyn kaupunkiin ja pelasi myöhemmin kaksi vuotta New South Walesin osavaltion joukkueessa. Ensimmäisen test-ottelunsa hän pelasi helmi–maaliskuussa 2009, jolloin Australia kohtasi Johannesburgissa Etelä-Afrikan. Vuonna 2013 Hughes palkittiin Australian vuoden pelaajana.


title: Phillip Hughes

text: 25. marraskuuta 2014 Sydney Cricket Groundilla pelatussa Sheffield Shield -sarjan ottelussa Hughes sai pallon päähänsä ja menehtyi kaksi päivää myöhemmin sairaalassa. Hän käytti kypärää, mutta pallo osui suojaamattomaan kohtaan aiheuttaen vakavan aivoverenvuodon. Hughesin kuoleman jälkeen sosiaalisessa mediassa alkoi leviämään hänen muistokseen kuvia, joissa seinään nojaavan krikettimailan päähän oli asetettu lakki tai krikettikypärä.


title: Viipurin piiritys (1710)

text: Viipurin piiritys tapahtui suuren Pohjan sodan aikana huhti–kesäkuussa 1710. Pietari Suuren komentamat venäläiset joukot piirittivät Viipuria yhteensä 77 päivän ajan, jonka jälkeen kaupungissa ollut ruotsalainen sotaväki antautui ja Venäjä valtasi sen.


title: Viipurin piiritys (1710)

text: Vuoden 1710 piiritys oli toinen suuren Pohjan sodan aikainen Viipurin piiritys, kun ensimmäinen yritys vuonna 1706 oli epäonnistunut. Heinäkuussa 1709 käydyn voitokkaan Pultavan taistelun jälkeen Pietari Suuri pystyi kuitenkin lähtemään uuteen yritykseen suuremmalla voimalla. Hänen tarkoituksensa oli vallata Viipuri noin 140 kilometrin päässä sijaitsevan vastaperustetun Pietarin kaupungin suojaamiseksi.


title: Viipurin piiritys (1710)

text: Fjodor Apraksinin johtama 13 000 sotilaan vahvuinen sotajoukko saapui Viipurin ympäristöön huhtikuun alussa. Hieman myöhemmin Pietari Suuri saapui paikalle 250 aluksen kokoisella laivastollaan tuoden samalla lisää aseistusta ja muuta täydennystä Apraksinin joukoille. Eversti Magnus Stiernstrålen komentamat ruotsalaiset puolestaan odottivat turhaan apujoukkoja Viipurin linnassa ja kaupungin varuskunnassa. Venäläisten viimeisen hyökkäyksen jälkeen hän joutui lopulta antautumaan 25. kesäkuuta. Lopullisesti Viipuri siirtyi venäläisten haltuun vuonna 1721 solmitun Uudenkaupungin rauhan myötä.


title: Viipurin piiritys (1710)

text: Viipurin siirtyessä venäläisten hallintaan kaupungin länsipuolelle Siikaniemeen, josta Apraks oli pommittanut Viipurin linnaa ja kaupunkia rakennettiin Pyhän Annan kruunu.


title: Viipurin piiritys (1710)

text: Taisteluun voi tutustua Viipurin linnan kaupungin historiaa kuvaavassa näyttelyssä linnan ensimmäisessä kerroksessa, joka käsittelee kaupungin ruotsalaisaikaa. Museossa on myös suuri kaupungin pienoismalli, joka kuvaa taistelua.


title: Viipurin piiritys

text: Viipurin piiritys voi viitata seuraaviin sotatoimiin:


title: Paksunokkaorneero

text: Paksunokkaorneero ("Anabazenops dorsalis") on orneeroiden heimoon kuuluva varpuslintu.


title: Paksunokkaorneero

text: Paksunokkaorneeroa tavataan Boliviassa, Brasiliassa, Kolumbiassa, Equadorissa ja Perussa. Lajia on kuvattu harvinaiseksi, mutta sen ei uskota olevan vaarassa, ja laji on luokiteltu elinvoimaiseksi.


title: Valkokaulusorneero

text: Valkokaulusorneero ("Anabazenops fuscus") on orneeroiden heimoon kuuluva varpuslintu.


title: Valkokaulusorneero

text: Valkokaulusorneeroa tavataan Brasiliassa. Lajia on kuvattu harvinaiseksi, mutta sen ei uskota olevan vaarassa, ja laji on luokiteltu elinvoimaiseksi.


title: Kalajärvi (täsmennyssivu)

text: Kalajärvi voi tarkoittaa seuraavia:


title: Lääkintälaiteohjelmisto

text: Lääkintälaiteohjelmisto (engl. Medical Device Software) on ohjelmistojärjestelmä, jonka tarkoitus on toimia osana lääkinnällistä laitetta tai, joka on itsessään tarkoitettu käytettäväksi lääkinnällisenä laitteena.


title: Lääkintälaiteohjelmisto

text: Euroopan parlamentin ja neuvoston antaman lääkintälaitedirektiivin (93/42/ETY) uudistuksessa (2007/47/EY) on huomioitu ohjelmistojen määrän kasvu lääkinnällisten laitteiden alalla ja ohjelmistot määritellään aikaisempaa selvemmin lääkintälaitteiksi. Direktiivi 2007/47/EY tuli voimaan 21.3.2010, jonka jälkeen lakia terveydenhuollon laitteista ja tarvikkeista (629/2010) uudistettiin muutosdirektiivin mukaisesti. Laki tuli voimaan 1.7.2010.


title: Lääkintälaiteohjelmisto

text:
Lääkinnällisellä laitteella tarkoitetaan kaikkia instrumentteja, laitteistoja, välineitä, ohjelmistoja, materiaaleja tai muita tarvikkeita, joita käytetään joko yksinään tai yhdistelminä, mukaan luettuina valmistajansa erityisesti diagnosointi- ja/tai hoitotarkoituksiin tarkoittamat ja lääkinnällisen laitteen asianmukaiseen toimintaan tarvittavat ohjelmistot, ja joita valmistaja on tarkoittanut käytettäviksi
ihmisten:
ja joiden pääasiallista aiottua vaikutusta ei saavuteta farmakologisin, kemiallisin, immunologisin tai metabolisin keinoin, mutta joiden toimintaa voidaan tällaisilla keinoilla edistää.


title: Lääkintälaiteohjelmisto

text: Ohjelmisto yksinään on lääkinnällinen laite, jos ohjelmiston valmistaja on tarkoittanut sen käytettäväksi yhteen tai useampaan lääkinnällisen laitteen määritelmässä esitettyyn lääketieteelliseen tarkoitukseen. Sen sijaan yleisiin tarkoituksiin tarkoitettu ohjelmisto ei ole lääkinnällinen laite, kun sitä käytetään terveydenhoidon alalla.


title: Lääkintälaiteohjelmisto

text: Kaikkia terveydenhuollossa käytettyjä itsenäisiä ohjelmistoja ei voida määritellä lääkinnällisiksi laitteiksi. Myöskään terveydenhuollossa käytettävän itsenäisen ohjelmiston virhetoimintoon liittyvä riski ei ole peruste määritellä ohjelmistoa lääkinnälliseksi laitteeksi. Itsenäisellä ohjelmistolla on oltava lääkinnällinen tarkoitus, jotta se voidaan luokitella lääkinnälliseksi laitteeksi.


title: Lääkintälaiteohjelmisto

text: Itsenäinen ohjelmisto voidaan määritellä lääkinnälliseksi laitteeksi, kun se täyttää seuraavat ehdot:


title: Lääkintälaiteohjelmisto

text: Jos ohjelmisto on lääkinnällisen laitteen lisälaite, se ei ole lääkinnällinen laite. Jos ohjelmisto on sisällytetty lääkinnälliseen laitteeseen, se on katsottava viranomaisasioissa kyseisen lääkinnällisen laitteen osaksi.


title: Lääkintälaiteohjelmisto

text: Jos terveydenhuollossa käytettävissä tietokoneohjelmissa on sovelluksia, jotka muodostuvat sekä lääkinnällistä että ei-lääkinnällisistä moduuleista, on ainoastaan lääkinnällisten moduulien osalta täytettävä lääkinnällisiä laitteita koskevien direktiivien vaatimukset ja niissä on oltava CE-merkintä.


title: Lääkintälaiteohjelmisto

text: Seuraavia ohjelmistoja ei kuvatussa käyttötarkoituksessa luokitella lääkinnällisiksi laitteiksi. Ei-lääkinnällisiä ohjelmistoja voidaan kuitenkin käyttää yhdessä lääkinnällisiksi laitteiksi luokiteltujen moduulien kanssa, tarkoituksena tuottaa lisätietoja diagnoosia, hoitoa ja seurantaa varten.Seuraavat itsenäiset ohjelmat luokitellaan lääkinnällisiksi laitteiksi


title: Big Girls Don’t Cry

text: Big Girls Don’t Cry (tunnetaan myös nimellä ”Big Girls Don’t Cry (Personal)”) on yhdysvaltalaislaulaja-lauluntekijä Fergien kappale hänen The Dutchess-debyyttialbumilta. Sen sanoittivat Fergie ja Toby Gad, samalla kun tuotannosta vastasi will.i.am. Kappale julkaistiin albumin neljäntenä singlenä 22. toukokuuta 2007. ”Big Girls Don’t Cry” poikkeaa Fergien aiempien singlejen parissa ilmaantuneesta hip hopista ja urbaanista musiikista sekä omaa yksinkertaisemman pop-soundin, joka sisältää elementtejä akustisia ja klassisia elementtejä. Se sisältää säveliä noin kolmeltakymmeneltä instrumentaalilta, jotka soittavat viuluja, alttoviuluja sekä selloa kappaleraidalla. Se on yksi muutamasta albumin kappaleesta joka ei sisällä samanlaisuuksia muiden muusikkojen kappaleiden kanssa. Musiikkikriitikoilta ”Big Girls Don’t Cry” sai pääosin positiivisen vastaanoton, joista monet kehuivat sen kypsyyttä ja yksinkertaisuutta esittämään singlen sekä sen viestin.


title: Big Girls Don’t Cry

text: ”Big Girls Don’t Cry” oli kotimaassaan kaupallinen menestys, saavuttaen Billboard Hot 100-listan kärjen. Siitä tuli hänen kolmas kyseisen listan kärjen saavuttanut single ja se teki hänestä ensimmäisen artistin, jolla on yhdeltä albumilta kolme singleä saavuttanut listan ensimmäisen sijan sitten vuoden 2000, jolloin Christina Aguilera onnistui saamaan ensimmäiset kolme listan kärkeen päässyttä singleä. ”Big Girls Don’t Cry” muodostui myös Fergien myydyimmäksi singleksi, jota oli elokuussa 2012 myyty 3 833 000 kopiota. Samalla siitä on tullut hänen pitkäikäisin kappale Billboardin listoilla oltuaan Hot 100-listalla lähes viisikymmentä viikkoa toukokuusta 2007 maaliskuuhun 2008. Kappale saavutti listan ensimmäisen sijan Kanadassa, jossa se pysyi listoilla yhteensä viisikymmentäkolme viikkoa. Kappale saavutti listan kärjen kansainvälisesti lukuisissa valtioissa, kuten Tanskassa, Irlannissa, Uudessa-Seelannissa, Norjassa ja Australiassa, jossa se pysyi listan kärjessä yhteensä yhdeksän viikkoa. Ranskaa ja Unkaria lukuun ottamatta ”Big Girls Don’t Cry” saavutti listasijoituksia kymmenen parhaan joukossa myös kaikilla muilla kansainvälisillä markkinoilla kuten Alankomaissa, Ruotsissa, Suomessa, Sveitsissä ja Isossa-Britanniassa. Kappaletta käytettiin sarjan Valehtelevat viettelijät jaksossa ”Father Knows Best” (”Isä tietää parhaiten”). Kappaleen esittivät Rachel Berry (Lea Michele), Kurt Hummel (Chris Colfer) ja Blaine Anderson (Darren Criss) myös vuonna 2012 televisiosarjan Glee jaksossa ”Prom-asaurus”.


title: Jääpallon Elitserien-kausi 2009–2010

text: Ruotsin jääpallon Elitserien pelattiin kaudella 2009-2010 neljäntoista joukkueen kaksinkertaisena sarjana. Kahdeksan parasta joukkuetta selviytyivät pudotuspeleihin, sijoille 11-12 sijoittuneet joukkueet joutuivat karsimaan sarjapaikastaan ja sijoille 13-14 sijoittuneet putosivat Allsvenskaniin.


title: Jääpallon Elitserien-kausi 2009–2010

text: Uusina joukkueina sarjaan olivat nousseet Allsvenskanista HaparandaTornio Bandy, Falu BS ja Katrineholm.


title: Jääpallon Elitserien-kausi 2009–2010

text: Loppuotteluun selvisivät edellisen kauden mestari Hammarby IF ja Bollnäs GoIF/BF. Hammarby voitti Uppsalassa pelatun loppuottelun 3-1. Mestaruus oli Hammarby IF:n ensimmäinen. Edellisestä Tukholmaan menneestä mestaruudesta oli kulunut jo 78 vuotta, sillä viimeksi mestaruus tukholmalaisseuralle oli mennyt keväällä 1931 AIK:lle. Bollnäsin hopeajoukkueessa pelasi kolme suomalaista, maalivahti Timo Oksanen sekä kenttäpelaajat Ville Aaltonen ja Mikko Lukkarila. Heistä Aaltonen teki Bollnäsin maalin.


title: Jääpallon Elitserien-kausi 2009–2010

text: Falu BS ja Katrineholm putosivat sarjasta. Tilalle nousivat IF Boltic ja Tillberga IK.


title: Jääpallon Elitserien-kausi 2009–2010

text: Puolivälierät ja välierät pelattiin paras viidestä -systeemillä siten, että toinen, kolmas ja tarvittaessa viides ottelu käytiin paremmin sijoittuneen kotikentällä.


title: Jääpallon Elitserien-kausi 2009–2010

text:
21.3.2010 Studenternas IP, Uppsala Yleisöä: 25 560
Karsinnat pelattiin kaksiosaisina, ja ne aloitettiin Allsvenskan-seuran kotikentällä.


title: Jääpallon Elitserien-kausi 2009–2010

text: Kungälv ja Vänersborg säilyivät Elitserienissä.


title: Putrajayan katurata

text: Putrajaya Street Circuit tai Putrajayan katurata on katurata Putrajayassa Malesiassa.


title: Putrajayan katurata

text: Rata valmistettiin vuodeksi 2014 Formula E -sarjan osakilpailua varten. Radalla kilpailtiin ensimmäistä kertaa 22. marraskuuta 2014.


title: Leevi Mutru

text: Leevi Mutru (s. 16. toukokuuta 1995) on suomalainen yhdistetyn hiihtäjä. Hän edustaa Lahden Hiihtoseuraa.


title: Leevi Mutru

text: Mutru aloitti mäkihyppääjänä, mutta vaihtoi lajin sittemmin yhdistettyyn, jossa hän nousi Suomen maajoukkueeseen syksyllä 2014. Mutru kilpaili maailmancupissa ensimmäisen kerran kauden 2014–2015 avauskilpailussa Kuusamossa 29. marraskuuta 2014. Hänen sijoituksensa oli 51. Ensimmäisen maailmancupin pisteensä hän saavutti Chaux-Neuven jälkimmäisessä kilpailussa tammikuussa 2015 oltuaan 30:s. Kymmenen parhaan joukkoon hän sijoittui ensimmäisen kerran oltuaan kymmenes Lahdessa tammikuussa 2017.


title: Leevi Mutru

text: Falunin MM-kilpailuissa 2015 hän sijoittui normaalimäen Gundersen-kilpailussa 32:nneksi. Lahden MM-kilpailuissa 2017 hän oli vastaavassa kilpailussa 31:s ja joukkuekilpailussa viides.


title: Leevi Mutru

text: Mutru voitti yhdistetyn Suomen-mestaruuden vuonna 2017.


title: The Coral

text: The Coral on englantilainen rockyhtye, joka perustettiin vuonna 1996. Yhtyeen ensialbumi "The Coral" (2002) ja sitä seuraava "Magic and Medicine" (2003) saivat hyvän vastaanoton. Ensialbumi tuli NME Magazinen äänestyksessä vuoden 2002 neljänneksi parhaaksi albumiksi.


title: Matti Herola

text: Matti Tapani Herola (s. 9. marraskuuta 1993 Kuopio) on suomalainen uransa lopettanut yhdistetyn hiihtäjä. Hän edusti Puijon Hiihtoseuraa.


title: Matti Herola

text: Herola vaihtoi kaudelle 2013–2014 mäkihypystä yhdistettyyn. Hän oli aiemmin harrastanut yhdistettyä 14-vuotiaaksi asti, jolloin keskittyi mäkihyppyyn. Maailmancupissa Herola kilpaili ensimmäisen kerran kauden 2014–2015 maailmancupin avauskilpailussa Kuusamossa. Pisteille hän sijoittui ensimmäisen kerran Kuopiossa 23. helmikuuta 2016 oltuaan 30:s.


title: Matti Herola

text: Myös Herolan pikkuveli Ilkka Herola on yhdistetyn hiihtäjä.


title: Matti Herola

text: Herola opiskelee fysiikkaa Itä-Suomen yliopistossa.


title: Antti Heikinheimo

text: Antti Juhani Heikinheimo (s. 27. marraskuuta 1954 Espoo) on entinen asianajaja ja Hannes Snellmanin asianajotoimiston pitkäaikainen osakas. Hän toimi vuosina 2000–2004 toimiston toimitusjohtajana. Vuosina 2011–2017 hän toimi Suomen UNICEFin hallituksen puheenjohtajana ja vuosina 2010–2016 keskuskauppakamarin tilintarkastuslautakunnan puheenjohtajana.


title: Antti Heikinheimo

text: Helmikuusta 2017 hän on toiminut Espoon käräoikeuden osa-aikaisena käräjätuomarina keskittyen yksinomaan sovitteluihin. Tämän lisäksi hän toimii yksityisinä sovittelijana.


title: Antti Heikinheimo

text: Heikinheimolle myönnettiin laamannin arvonimi vuonna 2013.


title: Aurajärvi

text: Aurajärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen "Kauvatsanjoen ala-osan alueeseen".


title: Aurajärvi

text: Järven pinta-ala on 48,0 hehtaaria ja sen pituus on 1,2 kilometriä ja leveys on 400 metriä. Se on U-kirjaimen muotoinen, jossa pisin näkymä kilometrin mittainen. Järvellä ei ole varsinaista laskujokea, sillä siitä lähtevät ojat ovat lyhyitä. "Ojansuunlahdessa" ranta on kuitenkin niin matalaa, että sitä kautta vesi voisi virrata metsässä oleviin ojiin ja valua ala rinnettä aina "Auraojaan" asti, mistä vedet sitten valuisivat Lievijärveen. Toinen vaihtoehto liittyy "Huittistenlahden" matalaan kannakseen, mistä vedet voisivat myös valua "Jalonojaan". Virallisesti Aurajärvi liitetään Lievijärven vesistöön. Järven rantaviiva on 7,6 kilometriä pitkä ja ranta on pääosin moreeni- ja kalliopohjaista metsämaastoa.


title: Aurajärvi

text: Alueen kivisyys näkyy myös järven kivisyytenä. Järvessä on 10 saarta tai luotoa. Kaksi niistä ovat nimeltään "Isosaari" ja "Ojansuunsaari". Kaikki loma-asunnot ovat rannoilla ja niille johtaa lukuisia teitä. Järvelle johtaa myös retkeilypolku, jonka lähellä järven lounaisrannalla on korkealla kalliolla oleva laavu.


title: Aurajärvi

text: Vuoden 1855−56 Kalmbergin kartastossa järven nimenä oli Kivijärvi.


title: Tervajärvi (Sastamala)

text: Tervajärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen "Kauvatsanjoen ala-osan alueeseen".


title: Tervajärvi (Sastamala)

text: Ovaalin muotoisen järven pinta-ala on 1,4 hehtaaria ja sen halkaisija on 150 metriä. Järvestä on kaivettu lyhyt metsäoja, joka päättyy alavalle maalle, joka viettää kohti "Jalonojan" seutua. Järven rantaviiva on 0,45 kilometriä pitkä ja ranta on pääosin metsäistä suomaastoa. Rannalla ei ole asuntoja, mutta järven läheltä kulkee Äetsästä lähtevä maantie Aurajärvelle, josta tulee muutama pienempi tie järven lähelle.


title: Pätkysjärvi

text: Pätkysjärvi eli Pötkysjärvi on Satakunnassa Kokemäellä "Kaakkimaan" seudulla sijaitseva järvi, joka kuuluu Kokemäenjoen vesistön Kauvatsanjoen valuma-alueen Kauvatsanjoen ala-osan alueeseen.


title: Pätkysjärvi

text: Järven pinta-ala on 2,0 hehtaaria ja sen pituus on 300 metriä. Järven luusua sijaitsee järven etelärannalla, josta saa alkuunsa kilometrin pituinen "Pätkyksenoja", joka laskee Lievijärveen "Kahilanlahteen". Pohjoisesta järveen laskee metsäpuro, joka tuo vettä Sastamalan puolelta olevilta korkeilta kallioilta. Puro virtaa viereisen tilan peltojen välistä. Järven rantaviiva on 0,72 kilometriä pitkä ja ranta on pääosin moreeni- ja kalliopohjaista metsämaastoa.


title: Pätkysjärvi

text: Järven pintaa on aikoinaan laskettu alemmaksi.


title: Kanelipyrstöorneero

text: Kanelipyrstöorneero ("Cichlocolaptes leucophrus") on orneeroiden heimoon kuuluva varpuslintu.


title: Kanelipyrstöorneero

text: Kanelipyrstöorneeroa tavataan Brasiliassa. Lajia on kuvattu harvinaiseksi, mutta sen ei uskota olevan vaarassa, ja laji on luokiteltu elinvoimaiseksi.


title: Vuoden ruotsinsuomalainen

text: Vuoden ruotsinsuomalainen valitaan vuosittain Ruotsissa asuvista suomalaisperäisistä henkilöistä. Valitsijana toimii raati, johon ovat nimenneet edustajansa Sisuradio, Ruotsin television suomenkielinen toimitus, Ruotsin Suomalainen -lehti ja Suomen Tukholman-instituutti. Ruotsissa asuu kolmessa polvessa noin 710 000 suomalaistaustaista henkilöä, joista 450 000 ymmärtää tai puhuu suomea.


title: Ruskoviiruorneero

text: Ruskoviiruorneero ("Thripadectes ignobilis") on orneeroiden heimoon kuuluva varpuslintu.


title: Ruskoviiruorneero

text: Ruskoviiruorneeroa tavataan Kolumbiassa ja Ecuadorissa. Lajia on kuvattu harvinaiseksi, mutta sen kanta on vakaa. Se on luokiteltu elinvoimaiseksi.


title: Viirurintaorneero

text: Viirurintaorneero ("Thripadectes rufobrunneus") on orneeroiden heimoon kuuluva varpuslintu.


title: Viirurintaorneero

text: Viirurintaorneeroa tavataan Costa Ricassa ja Panamassa. Lajia on kuvattu melko yleiseksi, ja se on luokiteltu elinvoimaiseksi.


title: Mustanokkaorneero

text: Mustanokkaorneero ("Thripadectes melanorhynchus") on orneeroiden heimoon kuuluva varpuslintu.


title: Mustanokkaorneero

text: Mustanokkaorneeroa tavataan Kolumbiassa, Ecuadorissa ja Perussa. Lajin kanta on vakaa, ja se on luokiteltu elinvoimaiseksi.


title: Viiruorneero

text: Viiruorneero ("Thripadectes holostictus") on orneeroiden heimoon kuuluva varpuslintu.


title: Viiruorneero

text: Viiruorneeroa tavataan Boliviassa, Ecuadorissa, Kolumbiassa, Perussa ja Venezuelassa. Lajia on kuvattu melko yleiseksi, ja se on luokiteltu elinvoimaiseksi.


title: Erik Bjornsen

text: Erik Bjornsen (s. 14. heinäkuuta 1991 Winthrop, Washington) on yhdysvaltalainen maastohiihtäjä.


title: Erik Bjornsen

text: Sotšin olympialaisissa 2014 Bjornsen sijoittui parisprintissä kuudenneksi yhdessä Simeon Hamiltonin kanssa. Lahden MM-kilpailuissa 2017 sama kaksikko sijoittui viidenneksi ja Pyeongchangin olympialaisissa 2018 kuudenneksi. Arvokilpailujen henkilökohtaisilla matkoilla Bjornsen on sijoittunut parhaimmillaan 18:nneksi 15 kilometrin perinteisellä Lahden MM-kilpailuissa 2017.


title: Erik Bjornsen

text: Bjornsen saavutti ensimmäiset maailmancupin pisteensä oltuaan 18:s Toblachin 15 kilometrin perinteisen hiihtotavan kilpailussa helmikuussa 2014. Kymmenen parhaan joukkoon hän sijoittui ensimmäisen kerran oltuaan yhdeksäs Seefeldin 15 kilometrin vapaan hiihtotavan yhteislähtökilpailussa tammikuussa 2018. Se on edelleen hänen paras maailmancupsijansa (tilanne 10.3.2018).


title: Viiruhuppuorneero

text: Viiruhuppuorneero ("Thripadectes virgaticeps") on orneeroiden heimoon kuuluva varpuslintu.


title: Viiruhuppuorneero

text: Viiruhuppuorneeroa tavataan Ecuadorissa, Kolumbiassa ja Venezuelassa. Lajin kanta on vakaa, ja se on luokiteltu elinvoimaiseksi.


title: Isoviiruorneero

text: Isoviiruorneero ("Thripadectes scrutator") on orneeroiden heimoon kuuluva varpuslintu.


title: Isoviiruorneero

text: Isoviiruorneeroa tavataan Boliviassa ja Perussa. Lajin kanta on vakaa, ja se on luokiteltu elinvoimaiseksi.


title: Andrés Bonifacio

text: Andrés Bonifacio y de Castro (30. marraskuuta 1863 Manila – 10. toukokuuta 1897 Buntis-vuori, Cavite) oli filippiiniläinen nationalisti ja vallankumouksellinen, joka johti elokuussa 1896 käynnistynyttä Espanjan siirtomaavaltaa vastaan suunnattua kapinaa. Vastoinkäymisten vuoksi hänet kuitenkin syrjäytettiin vallankumoushallituksen johdosta ja teloitettiin. Nykyään häntä pidetään Filippiineillä kansallissankarina.


title: Andrés Bonifacio

text: Bonifacio oli lähtöisin köyhästä perheestä, eikä hänellä ollut korkeampaa koulutusta. Hän oli pääosin itseoppinut ja opiskeli omin päin espanjan kieltä. Hän työskenteli aluksi juoksupoikana ja varastonhoitajana, mutta kohosi myöhemmin Filippiineillä toimineen saksalaisen yrityksen liikkeenhoitajaksi. Bonifacio kuului kansallismielisen kirjailijan José Rizalin vuonna 1892 perustamaan La Liga Filipina -järjestöön. Rizalista poiketen Bonifacio ei kuitenkaan kannattanut pelkkää poliittista reformia vaan vaati Filippiinien täyttä itsenäisyyttä Espanjan vallasta. Viranomaiset karkottivat pian Rizalin, joten Bonifacio ja joukko muita Liga Filipinan jäseniä perustivat kesällä 1892 Manilassa Filippiinien itsenäisyyden toteuttamiseen tähdänneen Katipunan-salaseuran. Sen toiminta jäljitteli vapaamuurareita. Bonifacio ja hänen lähin apulaisensa Emilio Jacinto julkaisivat maaliskuussa 1896 Katipunanin äänenkannattajan, "Kalyaan"-lehden ensimmäisen ja ainoaksi jääneen numeron. Bonifaciota ja Jacintoa yhdisti se, että molemmat olivat molemmat saaneet innoitusta Ranskan vallankumouksen tasa-arvon ihanteista ja he olivat hartaita kristittyjä.


title: Andrés Bonifacio

text: Katipunanin jäsenmäärä oli vuoden 1896 alussa vain tuhat, mutta "Kalyaanin" julkaisemisen jälkeen se kohosi parissa kuukaudessa 20 000:een. Myöhemmin samana vuonna jäseniä oli jo 100 000 eri puolilla Filippiinejä. Kannattajat olivat pääosin talonpoikia, sillä kaupunkien keskiluokka kannatti mieluummin maltillisia uudistuksia kuin vallankumousta. Varakkaat filippiiniläiset kieltäytyivät lahjoittamasta varoja aseiden ostamiseen Katipunanin suunnittelemaa kapinaa varten, mutta kapina päätettiin aloittaa siitä huolimatta kesällä 1896, kun eräs munkki oli kavaltanut suunnitelmat viranomaisille. Bonifacion johtama kansannousu käynnistyi elokuussa 1896 Luzonissa, mutta espanjalaiset joukot pakottivat nopeasti Bonifacion perääntymään Montalbaniin. Kapinallisten kärsittyä useita tappioita ja jouduttua nopeasti saarroksiin Bonifacion epäpätevyys sotilaallisena johtajana kävi ilmeiseksi. Hänen suosionsa romahti, mutta taitava komentaja Emilio Aguinaldo onnistui kääntämään kapinallisten sotaonnen. Maaliskuussa 1897 Tejerosissa kokoontunut kansalliskonventti valitsi uuden vallankumoushallituksen johtajaksi Aguinaldon Bonifacion sijasta.


title: Andrés Bonifacio

text: Bonifacio kieltäytyi tunnustamasta Tejenosin konventin päätöksiä ja yritti huonolla menestyksellä perustaa oman kilpailevan vallankumoushallituksensa. Aguinaldon hallitus käynnisti häntä vastaan suunnatun mustamaalauskampanjan. Vallankumoushallinto pidätti Bonifacion huhtikuussa 1897 ja syytti häntä juonittelusta. Hänet tuomittiin sotilastuomioistuimessa kuolemaan maanpetoksesta ja teloitettiin ampumalla.


title: Andrés Bonifacio

text: Nykyään Bonifaciota pidetään Filippiineillä kansallissankarina.


title: Killian Peier

text: Killian Peier (s. 28. maaliskuuta 1995) on sveitsiläinen mäkihyppääjä, joka edustaa Vallée de Joux -seuraa.


title: Killian Peier

text: Peier on kilpallut aikuisten MM-kilpailuissa vuodesta 2013 lähtien. Parhaimmillaan hän on sijoittunut 18:nneksi Lahden 2017 normaalimäessä.


title: Killian Peier

text: Peier kilpaili mäkihypyn maailmancupissa ensimmäisen kerran Willingenin joukkuekilpailussa helmikuussa 2013. Henkilökohtaiseen kilpailuun hän osallistui ensimmäisen kerran Klingenthalissa marraskuussa 2014 sijoittuen 17:nneksi. Kymmenen parhaan joukkoon hän sijoittui ensimmäisen kerran oltuaan seitsemäs Innsbruckissa tammikuussa 2019.


title: Killian Peier

text: Peier on sijoittunut kesä-GP-sarjan osakilpailuissa kerran toiseksi ja kolmanneksi. Continental Cupissa hän on voittanut kolme osakilpailua.


title: CryEngine

text: CryEngine on pelimoottori, jonka kehitti saksalainen videopelikehittäjä Crytek. He käyttivät CryEngineä ensimmäisen kerran vuonna 2004 julkaistussa Far Cry-pelissä. Nykyään myös muut kuin Crytekin omat pelit käyttävät CryEngineä.


title: CryEngine

text: Ubisoftilla on CryEnginen pohjalta rakennettu Dunia Engine-pelimoottori, jota käytetään heidän uudemmissa peleissään.


title: CryEngine

text: Crytek kehitti CryEngine 1:n Nvidialle pelidemoksi. Nvidia tykkäsi demosta, jonka jälkeen siitä tehtiin kokonainen peli. Siitä syntyi vuonna 2004 julkaistu "Far Cry".


title: CryEngine

text: Kun näytönohjaimet saivat "Shader 3.0"-tuen julkaistiin sitä tukeva CryEngine 1.2. HDR-renderöinti lisättiin versioon 1.3.


title: CryEngine

text: Korealainen NCsoft käyttää CryEngineä -pelissä. Vuonna 2006 Ubisoft osti oikeudet käyttää CryEngineä tulevissa Far Cry-peleissä.


title: CryEngine

text: CryEngine 2 kehitettiin Crysista varten. Pelimoottorin päivietty versio julkaistiin Crysis Warheadiin.


title: CryEngine

text: Crytek esitteli CryEngine 3:n vuoden 2009 Game Developers Conference-tapahtumassa. Sitä kehitetään Windows-, PlayStation 3-, Xbox 360- ja Wii U-alustoille. Windows-laitteille luvataan tuki DirectX 9, 10 ja 11-versioille.


title: CryEngine

text: Ensimmäinen CryEngine 3:sta käyttävä peli oli 2009 julkaistu Crysis 2.


title: CryEngine

text: Vuonna 2011 julkaistiin kehittäjille työkalut modien tekemiseen CryEngine 3:lla Crysis 2-peliin. Samalla he julkaisivat ilmaisen verison CryEnginestä kehittäjille käytettäväksi ei-kaupalliseen käyttöön nimellä "CRYENGINE® Free SDK".


title: CryEngine

text: Vuonna 2011 Crytek julkaisi alkuperäisen "Crysis"-pelin konsoleille käyttäen CryEngine 3-pelimoottoria Xbox Liven ja PlayStation Networkin kautta.


title: CryEngine

text: Elokuussa 2013 Crytek ilmoitti tiputtavansa versionumeron CryEngine 3:n perästä, jolloin pelimoottorin nimeksi tuli "CryEngine". Samalla ilmoitettiin, ettei tulevilla versioilla tule olemaan erillistä numerointia pelimoottorin nimen perässä.


title: CryEngine

text: 2015 vuoden kesäkuussa julkaistu CryEngine 3.8.1 tuo tuen OpenGL-rajapinnalle, Linuxille ja Oculus Rift-laseille.


title: Formula 4

text: Formula 4 (F4) on autourheiluluokka, jota pidetään Formula 3:sten ohella kuljettajien tärkeimmistä ponnahduslaudoista kuninkuusluokkana pidettyyn Formula 1 -luokkaan. F4-luokassa kilpaillaan useissa eri sarjoissa kuten Euroopassa, Aasiassa, Etelä- ja Pohjois-Amerikassa sekä Australiassa. Kansainvälinen autourheiluliitto FIA lanseerasi uuden F4-luokan vuonna 2013, jonka tarkoituksena on luoda uusi polku nuorille kuljettajille kohden F1-luokkaa. Luokan perustamisen taustalla toimi muun muassa entinen F1-kuljettaja Gerhard Berger.


title: Formula 4

text: Formula 4 korvasi samalla kaavalla monta entistä sarjaa, esimerkiksi Italian Formula Abarth muuttui Italian Formula 4 -sarjaksi. Britanniassa tunnettu Britannian Formula Ford muuttui Britannian Formula 4 -sarjaksi. Saksan ADAC Formel Masters-sarja muuttui vuonna 2015 ADAC Formula 4ksi. Vuonna 2015 perustettiin uusi SMP Formula 4 -sarja jossa ajetaan sarjan kilpailuja muun muassa Suomessa, Venäjällä ja Virossa. Vuonna 2015 perustettiin myös Australian, Kiinan, Japanin ja Meksikon Formula 4 -sarjat. Myös Yhdysvalloissa perustettiin Yhdysvaltain Formula 4 -sarja joka käynnistyi vuonna 2016. Myöhemmässä vaiheessa aikomuksena on järjestää myös Espanjan, Kaakkois-Aasian ja Arabiemiirikuntien F4 -sarjat.


title: Barbro Kvåle

text: Barbro Kvåle (s. 21. helmikuuta 1992) on norjalainen maastohiihtäjä, joka edustaa Lillehammer Skiklubia.


title: Barbro Kvåle

text: Maastohiihdon maailmancupissa Kvåle kilpaili ensimmäisen kerran Drammenissa perinteisen hiihtotavan sprintissä maaliskuussa 2012. Ensimmäiset maailmancupin pisteensä Kvåle saavutti Kuusamossa marraskuussa 2014 oltuaan perinteisen hiihtotavan sprintissä 15:s.


title: Arkham Horror

text: Arkham Horror on Richard Launiuksen suunnittelema yhteistyö- ja seikkailulautapeli. Alkuperäisen painoksen julkaisi Chaosium vuonna 1987 ja uudemman 2005. Fantasy Flight Games julkaisi uusitun version 2007. Peli pohjautuu kirjailija H. P. Lovecraftin Cthulhu-mytologiaan ja pelin tapahtumat sijoittuvatkin Arkhamin kaupunkiin Massachusettsissa.


title: Arkham Horror

text: Pelissä joukko tutkijoita yrittää estää Muinaisen, koko maailman tuhoavan hirviön, herääminen, sulkemalla toisiin ulottuvuuksiin johtavia portaaleja. Tehtävää vaikeuttaa Arkhamin kaduilla vaeltavat pienemmät hirviöt ja yllättävät tapahtumakortit.


title: Arkham Horror

text: Pelilauta koostuu paikoista Lovecraftin fiktiivisessä kaupungissa Arkhamissa vuonna 1926. Kadut, rakennukset ja ulkotilakohteet ovat esillä, samoin kuin toisten ulottuvuuksien paikat, joihin pelaajat voivat kulkea. Pelaajista jokaisella on pelihahmonaan tutkija, jota edustaa hahmo kortti, useilla ominaisuuksilla (mielenterveys, stamina, nopeus-hiipiminen, taistelu-tahto ja taikuus-onni). Kortit edustavat kohteita, loitsuja, liittolaisia ja muita asioita.


title: Arkham Horror

text: Pelin edetessä, portit toisiin ulottuvuuksiin aukeavat, jota esittävät merkit laudalla. Muiden maailmojen hirviöt saapuvat porteista vaeltamaan kaupunkiin. Tutkijat matkustavat ympäri kaupunkia, vältellen hirviöitä tai taistellen niitä vastaan, vieraillen kaupungin kohteissa hankkiakseen apuvälineitä selviytyäkseen porttien läpi matkustamisesta. Kun matkustaa toiseen maailmaan ja palaa, tutkija voi yrittää sulkea portin. Tutkiessaan kaupungin kohteita tai toisia maailmoja, tutkijat kohtaavat erilaisia haasteita tai hyödyllisiä tilanteita.


title: Arkham Horror

text: Mikäli pelaajat estävät Muinaisen heräämisen sulkemalla kaikki tarvittavat portit, he voittavat. Vuoden 1987 painoksessa peli hävitessä päättyi pelaajien epäonnistumiseen ja Muinaisen heräämiseen. Vuoden 2005 painoksessa, alkaa loppupeli, jossa pelaajilla on pieni mahdollisuus voittaa Muinainen ja vielä peli.


title: Arkham Horror

text: Arkham Horrorin toimitti alun perin Chaosiumin Richard Launius nimellä Call of Cthulhu: The Board Game, uutena strategia pelinä perustuen Chaosiumin Call of Cthulhu roolipeliin. Se muokattiin sisäisesti Chaosiumilla, joka lisäsi ominaisuuksia, kuten Doom Track - tapa seurata pelin edistymistä kohti täyttä epäonnistumista-, ja julkaisi pelin vuonna 1987 nimellä Arkham Horror. Peli voitti "Best Fantasy or Science Fiction Boardgame 1987" -palkinnon "Origins Awards"issa.


title: Arkham Horror

text: Arkham Horror oli yksi useista Lovecraft-pohjaisista lautapeleistä, jotka Launius oli kehittänyt, muita pelejä samalta ajalta ovat "Trail of Brotherhood", "DreamQuests", ja "Imprisoned with the Pharaohs". Arkham Horror oli näistä peleistä ainoa, joka julkaistiin.


title: Arkham Horror

text: Kun alkuperäinen painos loppuunmyytiin, niin Chaosium julkisti uusintapainoksia useita kertoja, mutta ne eivät koskaan ilmestyneet.


title: Arkham Horror

text: Vuonna 2004 online-peliyhtiö Skotos hankki oikeudet Arkham Horroriin Richard Launiukselta, ja myöhemmin järjesti julkaisun Fantasy Flight Gamesilta. Peliin tehtiin lukuisia muutoksia tässä prosessissa. Skotos loi uudelleen monia elementtejä parantaakseen pelin yhteenkuuluvuutta ja järjesti sen seuraamaan tarkemmin Chaosiumin tekemiä Arkhamin karttoja ja käytti sitä omassa Lovecraft Maassa: Arkham by Night online game. Launius lisäsi paljon useita uusia elementtejä, kuten vihjemerkit ja joitakin uudelleenjärjestelyjä korttipakkoihin. Lopuksi, Kevin Wilson Fantasy Flight Gamesilta massiivisesti uudisti peliä. Hän hylkäsi heitänoppaa ja liiku -periaatteen, sekä muita osia ja laajesimyös paljon pelattavuutta. Vuoden 2005 painos jakaa taidetta ja muita elementtejä Fantasy Flight Gamesin toisen Cthulhu-mytologiaen perustuvan pelin kanssa: Call of Cthulhu Collectible Card Game.


title: Arkham Horror

text: Uusi painos julkaistiin heinäkuussa 2005 loppuunmyytiin heti, myös toinen painos julkaistiin 2005.


title: Arkham Horror

text: Alkuvuodesta 2011, Fantasy Flight Games julkaisi "Elder Sign"in - pelin, joka perustuu Arkham Horroriin, mutta joka tarjoaa paljon nopeampi tempoisen vaihtoehdon. Tehostamalla monia Arkham Horrorin pelimekanismeja ja käytten noppaa encounter-osioiden ratkaisemisessa. Elder Sign kestää noin 90 minuuttia Arkham horrorin keskimääräisen 2-4 tunnin sijaan.


title: Arkham Horror

text: Curse of Dark Pharaoh, 2006


title: Arkham Horror

text: Dunwich Horror, 2006


title: Arkham Horror

text: The King in Yellow, 2007


title: Arkham Horror

text: Kingsport Horror, 2008


title: Arkham Horror

text: Black Goat of the Woods, 2008


title: Arkham Horror

text: Innsmouth Horror, 2009


title: Arkham Horror

text: The Lurker of the Threshold, 2010


title: Arkham Horror

text: Miskatonic Horror, 2011


title: Arkham Horror

text: Arkham Horror on yleisesti ottaen hyvän vastaanoton saanut peli, mutta useimman pelaajat pitävät sitä haastava opittavana ensimmäisillä pelikerroilla. Peli vaatii myös tavallista enemmän aikaa ja tilaa, kuin useimmat lautapelit, kuitenkin Arkham Horroria pidetään ensimmäisinpänä oikeana yhteistyöpelinä.


title: Petra Nováková

text: Petra Nováková (s. 17. elokuuta 1993) on tšekkiläinen maastohiihtäjä, joka edustaa Lyžařský Klub Slovan Karlovy Varya.


title: Petra Nováková

text: Maastohiihdon maailmancupissa Nováková kilpaili ensimmäisen kerran Liberecissä tammikuussa 2013. Ensimmäiset maailmancupin pisteensä Nováková saavutti Lenzerheidessa joulukuussa 2013 oltuaan vapaan hiihtotavan sprintissä 19:s. Kymmenen parhaan joukkoon hän sijoittui ensimmäisen kerran Lillehammerin 15 kilometrin yhdistelmäkilpailussa joulukuussa 2015 oltuaan kuudes.


title: Petra Nováková

text: Val di Fiemmen MM-kilpailuissa 2013 Nováková sijoittui 10 kilometrin vapaan hiihtotavan kilpailussa 56:nneksi. Sotšin olympialaisissa 2014 Nováková oli vapaan hiihtotavan sprintissä 24:s, 15 kilometrin yhdistelmähiihdossa 36:s ja 30 kilometrin vapaan hiihtotavan yhteislähtökilpailussa 37:s.


title: Lina Korsgren

text: Lina Korsgren (s. 27. tammikuuta 1988) on ruotsalainen maastohiihtäjä, joka edustaa Falun Borlänge Skidklubbia.


title: Lina Korsgren

text: Maastohiihdon maailmancupissa Korsgren kilpaili ensimmäisen kerran Falunissa maaliskuussa 2007. Ensimmäiset maailmancupin pisteensä Korsgren saavutti Falunin päätöstapahtumassa maaliskuussa 2011 oltuaan vapaan hiihtotavan takaa-ajossa 26:s. Parhaimmillaan hän on sijoittunut maailmancupissa 19:nneksi Kuusamon perinteisen hiihtotavan sprintissä marraskuussa 2014.


title: Leena Nurmi

text: Leena Nurmi (s. 20. maaliskuuta 1994 Valkeakoski) on suomalainen maastohiihtäjä, joka edustaa Lempäälän Kisaa.


title: Leena Nurmi

text: Maastohiihdon maailmancupissa Nurmi kilpaili ensimmäisen kerran Lahdessa maaliskuussa 2014. Ensimmäiset maailmancupin pisteensä Nurmi saavutti Kuusamon perinteisen hiihtotavan sprintissä marraskuussa 2014 oltuaan 25:s.


title: Rhabdodendraceae

text: Rhabdodendraceae on vain kolme lajia käsittävä trooppinen kasviheimo koppisiemenisten Caryophyllales-lahkossa, johon kuuluvia tunnetuimpia heimoja ovat mm. tatarkasvit (Polygonaceae), kohokkikasvit (Caryophyllaceae) ja kaktuskasvit (Cactaceae).


title: Rhabdodendraceae

text: Heimon kasvit ovat pienehköjä ainavihantia puita, joilla on kilpimäisten karvojen muodostama peite. Lehdet ovat melko kookkaita, yksinkertaisia ja korvakkeettomia. Lehtilapa on kuultavapilkkuinen, ja sivusuonet muodostavat silmukoita sen reunan lähelle. Lehtikanta on melko leveä. Täysin kehittyneet lehdet sijaitsevat melko tiheässä oksan päässä ja muuttuvat vähitellen pienemmiksi ja erilaistumattomammiksi oksan tyveä kohti. Kukinto sijaitsee lehtihangassa ja on haarainen. Kukkapohjus on lyhyen maljamainen hypanthium, jonka reunaan kukkalehdet kiinnittyvät sikiäintä lukuun ottamatta. Verholehdet ovat enemmän tai vähemmän yhteenkasvaneita ja lyhyitä, terälehdet ovat melko paksuja. Heteitä on paljon, ja ponnet ovat palhoja paljon pidempiä. Kukassa ei ole mesiäistä. Sikiäin on yhden emilehden muodostama, ja vartalo kiinnittyy sen tyveen; luotti on hyvin pidentynyt. Luokkimaisesti taipuneita siemenaiheita on korkeintaan kaksi pohjaistukassa. Hedelmä on pieni luumarja, jonka tyvellä on verhiö ja kukkapohjuksen laajentuma; myös hedelmäperä on turvonnut. Siemenessä on ravintovarastona niukka endospermi ja niukka perispermi sekä vihreä ja suurisirkkainen alkio. Kromosomiston annosluku on n = 10.


title: Rhabdodendraceae

text: Heimo kasvaa trooppisessa Etelä-Amerikassa.


title: Rhabdodendraceae

text: Heimossa on vain yksi kolmelajinen "Rhabdodendron"-suku. Sen asema koppisiemenisten luokitusjärjestelmässä on ollut pitkään epävarma. Cronquist (1983) piti sitä Rosales-lahkoon kuuluvana, Takhtajan (1997) sen sijaan sijoitti sen Rutales-lahkoon, vaikka aiemmin oli jo ehdotettu sen sijoittamista Caryophyllales-lahkon yhteyteen.


title: Luettelo Yhdysvaltain avoimen tennisturnauksen miesten nelinpelin voittajista

text: Tämä on luettelo Yhdysvaltain avoimen tennisturnauksen miesten nelinpelin voittajista.


title: A Celebration of Guilt

text: A Celebration of Guilt on yhdysvaltalaisen teknisen death metal -yhtye Arsisin esikoisalbumi. Se julkaistiin vuonna 2004 levymerkillä Willowtip Records.


title: A Celebration of Guilt

text: Vuonna 2014 yhtye juhlisti kymmenen vuotta aiemmin julkaistua "A Celebration of Guiltia" soittamalla albumia kokonaisuudessaan Euroopan-kiertueellaan.


title: Peukaloinen (Perrault)

text: Peukaloinen ) on alkujaan suullisesti kerrottu kansansatu, joka julkaistiin kirjallisesti Charles Perrault'n muokkaamana satukokoelmassa "Hanhiemon tarinoita" () Ranskassa vuonna 1697. Peukaloinen on myös sadun päähenkilön nimi.


title: Peukaloinen (Perrault)

text: Puunhakkaaja ja hänen vaimonsa olivat niin köyhiä, etteivät he voineet tarjota seitsemälle pojalleen ruokaa. Myöhään eräänä iltana, kun pojat jo nukkuivat, vanhemmat päättivät hylätä lapsensa eksyttämällä heidät lapsensa metsään. Pojista nuorin, seitsenvuotias, jota pienen kokonsa vuoksi sanottiin Peukaloiseksi, kuitenkin salaa kuunteli heidän keskusteluaan. Jotta eksyttäminen ei onnistuisi, hän poimi maasta pieniä valkoisia kiviä, jotka hän aikoi matkan varrella pudottaa maahan, jotta hän ja hänen veljensä niitä seuraamalla löytäisivät takaisin kotiinsa. Seuraavana päivänä isä toteutti suunnitelmansa. Mutta Peukaloinen ja hänen veljensä löysivät nopeasti takaisin valkoisten kivien avulla. Sillä välin kylänvanhin oli kuitenkin vihdoin käynyt maksamassa vanhan velkansa, kymmenen écuta (eräissä suomennoksissa kymmenen taalaria), jota poikien vanhemmat eivät enää uskoneet koskaan saavansa perityksi. Niinpä vanhemmat ilahtuivatkin tavatessaan lapsensa jälleen, ja he pystyivät jälleen tarjoamaan heille runsaan aterian.


title: Peukaloinen (Perrault)

text: Mutta jonkin ajan kuluttua nämäkin heidän saamansa rahat loppuivat, ja he tulivat jälleen yhtä köyhiksi kuin ennenkin. Nyt he päättivät uudelleen hylätä lapsensa metsään. He lukitsivat talonsa oven yöksi, jotta Peukaloinen ei voisi toistamiseen mennä keräämään kiviä, joiden avulla he voisivat löytää takaisin. Sen vuoksi Peukaloinen pudottikin maahan kivien sijasta murusia leivästä, jonka äiti oli antanut hänelle ja hänen veljilleen. Linnut kuitenkin söivät leivänmurut maasta, eivätkä pojat löytäneet tietä metsästä takaisin kotiin. Jonkin ajan kuluttua he saapuivat erääseen vieraaseen taloon ja pyysivät sieltä yösijaa. Talossa asuva nainen kuitenkin varoitti heitä, ettei heidän missään tapauksessa pitänyt sinne majoittua, koska hänen miehensä oli jättiläinen, joka syö lapsia. Siitä huolimatta Peukaloinen pyysi yhä päästä sisään, sillä vaihtoehtona olisi ollut tulla metsässä susien syömäksi, joiden ulvontaa kuului joka puolelta. Illan tullen nainen piilotti heidät erään sängyn alle, mutta jättiläismies aisti "tuoreen lihan tuoksua" ja löysi heidät nopeasti. Nainen onnistui kuitenkin suostuttelemaan hänet syömään lapset vasta seuraavana päivänä.


title: Peukaloinen (Perrault)

text: Pojat nukkuivat jättiläisen seitsemän tyttären huoneessa. Nämä eivät vielä ole yhtä ilkeitä kuin isänsä, mutta olivat hyvää vauhtia sellaisiksi tulossa. Tytöillä oli päässään kultaiset kruunut, kun taas Peukaloisella ja hänen veljillään oli myssyt. Keskellä yötä Peukaloinen heräsi ja salavihkaa vaihtoi omaan ja veljiensä päähän kultakruunut, jättiläisen tyttärille myssyt, jotta jättiläinen tappaisi tyttärensä poikien sijasta. Hänen mentyään uudestaan nukkumaan jättiläinen tulikin yöllä paikalle ja tappoi tyttärensä. Kun jättiläinen oli jälleen nukahtanut, pojat pakenivat. Kun jättiläinen aamulla huomasi, mitä oli tapahtunut, hän raivoissaan lähti etsimään poikia seitsemän peninkulman saappaiden avulla. Väsyneenä hän istahti kivelle, jonka alle pojat olivat piiloutuneet, ja nukahti siihen. Peukaloinen kehotti veljiään palaamaan kotiinsa sillä välin kun hän itse otti seitsemän peninkulman saappaat jalkaansa ja juoksi jättiläisen taloon. Hän ilmoitti talon emännälle, että rosvot olivat ryöstäneet hänen miehensä ja aikoivat tappaa tämän, elleivät saa lunnaiksi tämän koko omaisuutta. Hän sanoi myös lainanneensa saappaita päästäkseen nopeammin kertomaan asian. Peukaloinen palasi täten rikkaana vanhempiensa luo, jotka ottivat heidät riemuiten vastaan.


title: Peukaloinen (Perrault)

text: Perrault ehdottaa sadulle toistakin loppua viitaten "todistajiin". Sen mukaan Peukaloinen olisi tyytynyt seitsemän peninkulman saappaisiin, sillä juuri ne olivat tehneet jättiläiselle mahdolliseksi seurata lapsia. Matkan varrella hän olisi kohdannut kuninkaan armeijan ja välittänyt sille viestin. Näin hänestä olisi tullut kuninkaan sanansaattaja. Vasta vuosia myöhemmin hän olisi palannut kotiinsa, jossa hänet olisi otettu riemuiten vastaan. Sekä hän itse, hänen isänsä ja kaikki veljensä olisi nimitetty kuningaskunnan virkoihin.


title: Peukaloinen (Perrault)

text: Perrault'n kirjassa sadun loppuun on liitetty seuraava runomuotoinen opetus:


title: Peukaloinen (Perrault)

text: Tämän tapaiset, alkujaan suullisesti kerrotut sadut ovat usein hyvin vanhoja, ja niin on myös Peukaloinen-sadun laita. Sen kansanomaisia muunnelmia tunnetaan laajalti Euroopassa, myös Suomessa. Eräiden muiden satujen tavoin se kuvastaa suurten kansanjoukkojen keskuudessa kautta vuosisatojen vallinnutta köyhyyttä. Perrault'n versio ilmestyi Ludvig XIV:n aikana, jolloin Ranskassakin oli useita nälkävuosia. Erityisesti se korostaa sitä, kuinka nälänhätien ensimmäisiksi uhreiksi usein joutuivat lapset.


title: Peukaloinen (Perrault)

text: Kun Charles Perrault vuonna 1697 julkaisi satukokoelmansa, johon myös Peukaloinen sisältyi, koko Euroopassa ja myös Ranskassa oli jo runsaan vuosisadan vallinnut aikaisempaa kylmempi kausi, jota myöhemmin on alettu nimittää pieneksi jääkaudeksi. Se oli kylmimmillään vuoden 1650 aikoihin. Kesät olivat sateisia, talvet erittäin ankaria, ja ainakin paikallisia nälkävuosia esiintyi usein Ranskassakin, esimerkiksi vuosina 1660, 1661, 1662 ja 1675. Talvella 1693 vallitsi koko Ranskassa yleinen nälänhätä, vain pari vuotta ennen kuin myös Suomessa koettiin suurten kuolonvuosien nimellä tunnettu erittäin ankara nälänhätä. Muutamina talvina Seine jäätyi kokonaan, samoin meri Ranskan rannikoilla. Maa routaantui Ranskassakin 70 senttimetrin paksuudelta. Tällaisina vuosina vilja-, hedelmä- ja viinisadot jäivät vähäisiksi. Riistaeläimetkin kuolivat suurin joukoin nälkään, minkä vuoksi sudet hyökkäsivät ihmisten kimppuun, mikä muutoin on varsin harvinaista. Viljaa olisi välttämättä tarvinnut ostaa ulkomailta, mutta Ludvig XIV:n tuhoisat sodat olivat kuluttaneet valtion varat loppuun.


title: Peukaloinen (Perrault)

text: Perrault'n Peukaloinen muistuttaa monessa suhteessa Grimmin veljesten satua "Hannu ja Kerttu". Tällaisten satujen katsotaan auttavan lapsia nousemaan sen tason yläpuolelle, jota Freud nimitti oraaliseksi vaiheeksi. Sitä voidaan pitää myös kertomuksena itsensä hyväksymisestä ja sivistyksen eläimellisyydestä saamasta voitosta, mitä osoittaa sekin, että Peukaloinen olisi mieluummin tullut ihmisen kuin suden syömäksi.


title: Peukaloinen (Perrault)

text: Satujen yleiseen tapaan päähenkilö, Peukaloinen on monilapsisen perheen nuorin lapsi, heikko, ja häntä pidetään tyhmänä, koska hän harvoin sanoo mitään, mutta kuuntelee paljon.


title: Peukaloinen (Perrault)

text: Peukaloisen teema keskittyy kuvitelmiin syömisestä tai syödyksi tulemisesta:


title: Peukaloinen (Perrault)

text: Se seikka, että vanhemmat hankkivat kolminkertaisen liha-annoksen, tekee heistä tavallaan sadun jättiläisen esikuvia. Peukaloinen veljineen pääsevät susia pakoon, mutta joutuvat vielä pahempaan vaaraan jättiläisen talossa, joka yrittää lihottaa heitä syödäkseen heidät.


title: Peukaloinen (Perrault)

text:
Psykologisesti tämä kyltymätön nälkä kuvastaa ihmisen alkeellisimpia viettejä, joilla on suuri vaikutus.
Vain Peukaloinen onnistuu pääsemään tämän tason yläpuolella. Sen vuoksi hän käyttää tarkempia aistejaan, toisin sanoen silmiään ja korviaan, sekä älykkyyttään:


title: Peukaloinen (Perrault)

text: Hän on myös neuvokas ja selviää toivottomiltakin vaikuttaneista tilanteista taitavasti juonittelemalla:


title: Peukaloinen (Perrault)

text: Sadun muut henkilöt sen sijaan eivät juuri muuta teekään kuin syövät ja nukkuvat. Vanhemmat unelmoivat aterioista, veljet nukkuvat ollessaan hädässä, ja jättiläinen tappaa ja syö omat tyttärensä.


title: Peukaloinen (Perrault)

text: Varsinaisen oraalisen teeman lisäksi Peukaloisen tarina ylistää pikkupojan, köyhän puunhakkaajan nuorimman ja aluksi halveksitun pojan voittoa, saihan hän vaarallisen jättiläisenkin voitetuksi..


title: Peukaloinen (Perrault)

text: Muutamat Peukaloisen tarinan piirteet muistuttavat kreikkalaista myyttiä labyrintista:Heikon henkilön rohkeudella ja neuvokkuudella saama voitto voimakkaasta ja voittamattomana pidetystä muistuttaa hieman Vanhan testamentin kertomusta siitä, kuinka Daavid, paimenpoika, voitti Goljatin. Voittonsa jälkeen Daavidista, joka hänkin oli perheensä nuorin poika, tuli kuningas.


title: Peukaloinen (Perrault)

text: Venäläinen satu "Baba Jaga ja Pieni Palanen" (oik. "vaivainen", "raajarikko", ) muistuttaa poikkeavasta nimestään huolimatta suuresti Perrault'n satua Peukaloinen. Tässä sadussa Pikku Palasella on 40 veljeä. Kun he yhdessä lähtevät etsimään itselleen morsiamia, he saapuvat Baba Jaga -nimisen naispuolisen jättiläisen luo, jolla on 41 tytärtä. Hän teeskentelee kihlaavansa nämä Pikku Palaselle ja hänen veljilleen, mutta hän valmistautuukin tappamaan pojat heidän nukkuessaan. Hevosensa varoittamana Pikku Palanen vaihtaa veljiensä sekä Baba Jagan tyttärien vaatteet keskenään, minkä seurauksena jättiläinen erehdyksessä katkaiseekin tyttäriensä kaulat.


title: Peukaloinen (Perrault)

text: Perrault'n Peukaloinen muistuttaa monessa suhteessa myös saksalaista satua "Hannu ja Kerttu".


title: Peukaloinen (Perrault)

text:
Grimmin veljesten satu "Peukaloinen" sekä Selma Lagerlöfin "Peukaloisen retket villihanhien seurassa" ovat nimien yhtäläisyydestä huolimatta täysin eri kertomuksia.
Eftelingin huvipuiston Satumetsässä Alankomaissa Peukaloinen yrittää varastaa jättiläiseltä seitsemän peninkulman saappaat.


title: Peukaloinen (täsmennyssivu)

text: Peukaloinen voi tarkoittaa seuraavia:


title: Emilio Aguinaldo

text: Emilio Aguinaldo (23. maaliskuuta 1869 Cavite, Espanjan Itä-Intia – 6. helmikuuta 1964 Manila, Filippiinit) oli Filippiinien ensimmäinen presidentti vuosina 1897–1901. Hän johti Filippiinien itsenäisyystaistelua kapinassa ja sodassa Espanjaa vastaan 1896–1897 ja sodassa Yhdysvaltoja vastaan 1899–1901.


title: Emilio Aguinaldo

text: Aguinaldo oli sukujuuriltaan osin kiinalainen, osin tagalogi. Hän opiskeli Pyhän Tuomaan yliopistossa Manilassa. Hän oli Cavite Viejon kaupungin pormestarina, kun Katipunan-salaseuran johtama kapina Espanjan valtaa vastaan käynnistyi vuonna 1896. Aguinaldo oli itse liittynyt Katipunaniin edellisenä vuonna, ja hänestä tuli kapinajoukkojen paikallinen johtaja. Andrés Bonifacion johtama kapina eteni aluksi katastrofaalisesti, mutta Aguinaldo onnistui kääntämään kapinallisten sotaonnen päästyään käsiksi espanjalaisten aseisiin. Saavutettuaan useita voittoja Aguinaldo kohosi nopeasti suositummaksi kuin komentajana epäonnistunut Bonifacio. Maaliskuussa 1897 Tejerosin konventti valitsi Aguinaldon vallankumoushallituksen presidentiksi. Tämä tapahtui päivää ennen kuin hän täytti 28 vuotta. Bonifacio kieltäytyi hyväksymästä päätöstä, joten Aguinaldo pidätytti Bonifacion ja hieman myöhemmin hänet tuomittiin kuolemaan petturina.


title: Emilio Aguinaldo

text: Vuoden 1897 lopulla myös Aguinaldon joukot joutuivat perääntymään ja alkoi vaikuttaa selvältä, ettei hänkään kykenisi lyömään espanjalaisia. Aguinaldon johdolla Filippiinien kapinalliset luopuivat täyden itsenäisyyden vaatimuksesta ja esittivät sen sijaan joukon maltillisempia vaatimuksia itsehallinnosta ja taloudellisista korvauksista. Koska Espanja joutui samaan aikaan kukistamaan vallankumousta Kuubassa ja oli ajautumassa myös sotaan Yhdysvaltojen kanssa, espanjalaiset olivat valmiita hyväksymään vaatimukset lopettaakseen sodan Filippiineillä. Aguinaldo teki 15. joulukuuta 1897 espanjalaisen kuvernöörin Fernando Primo de Riveran kanssa Biak-na-Baton sopimuksena tunnetun aseleposopimuksen. Aguinaldo ja hänen hallituksensa sitoutuivat laskemaan aseensa ja lähtemään pysyvään maanpakoon, kun taas espanjalaiset lupasivat toteuttaa poliittisia reformeja ja maksaa heille 400 000 peson rahasumman. Joulupäivänä Aguinaldo nousi rahojen kanssa laivaan, joka vei hänet turvaan Hongkongiin. Monet filippiiniläiset pitivät tätä lähestulkoon petoksena, mutta Aguinaldo vakuutteli myöhemmin suunnitelleensa koko ajan itsenäisyystaistelun jatkamista ulkomailta käsin. Hongkongissa amerikkalaiset ottivat häneen yhteyttä, ja hän kävi salaisia neuvotteluita Yhdysvaltain edustajien kanssa. Aguinaldo ja kommodori George Dewey sopivat Yhdysvaltain ja Filippiinien yhteistyöstä taistelussa Espanjaa vastaan, ja Dewey lupasi Yhdysvaltojen tukevan Filippiinien itsenäisyyttä. Aguinaldo käytti espanjalaisilta saamansa rahat aseiden hankkimiseen.


title: Emilio Aguinaldo

text: Espanjan–Yhdysvaltain sodan puhjettua Aguinaldo palasi 19. toukokuuta 1898 Filippiineille ja ilmoitti jatkavansa aseellista taistelua espanjalaisia vastaan. Hänen johdollaan annettiin 12. kesäkuuta 1898 Filippiinien itsenäisyysjulistus, ja hänet julistettiin väliaikaisen tasavallan presidentiksi. Syyskuussa vallankumouksellinen kansalliskokous vahvisti Filippiinien itsenäisyyden ja ensimmäisen perustuslain (ns. Maloloksen perustuslaki). Espanjan ja Yhdysvaltain joulukuussa 1898 solmima Pariisin rauhansopimus kuitenkin määräsi Filippiinit Yhdysvaltain siirtomaaksi. Perustuslain astuttua voimaan Aguinaldo aloitti presidentin virassa 23. tammikuuta 1899, mutta taistelut filippiiniläisten ja amerikkalaisten välillä puhkesivat Manilassa jo pari viikkoa myöhemmin. Aguinaldo julisti tällöin sodan Yhdysvalloille. Yhdysvaltojen lähetettyä Filippiineille lisää joukkoja Aguinaldon hallitus joutui perääntymään ylivoiman edessä maan pohjoisosiin ja siirtymään marraskuusta 1899 alkaen sissisodankäyntiin.


title: Emilio Aguinaldo

text: Aguinaldo johti sissisotaa amerikkalaisia vastaan kahden vuoden ajan, kunnes kenraali Frederick Funstonin joukot vangitsivat 23. maaliskuuta 1901 hänet salaisessa päämajassaan Palananissa. Aguinaldo antoi periksi, vannoi uskollisuudenvalan Yhdysvalloille ja vetäytyi yksityiselämään. Hän sai eläkettä Yhdysvaltain valtiolta.


title: Emilio Aguinaldo

text: Kun Filippiinien itsenäistymisen valmisteluun liittynyt Filippiinien kansainyhteisö perustettiin vuonna 1935, Aguinaldo asettui ehdolle sen ensimmäisissä presidentinvaaleissa. Hän kuitenkin hävisi ja presidentiksi valittiin Manuel L. Quezon.


title: Emilio Aguinaldo

text: Kun Japani toisen maailmansodan aikana vuonna 1941 miehitti Filippiinit, Aguinaldo suostui yhteistyöhön japanilaisten kanssa amerikkalaisvastaisen propagandan levittämisessä. Hän muun muassa esitti radiossa avoimen vetoomuksen Corregidoriin perääntyneelle kenraali Douglas MacArthurille, että tämän tulisi antautua ”pelastaakseen Filippiinien nuorison viattomuuden”. Sodan jälkeen amerikkalaiset vangitsivat Aguinaldon, ja häntä pidettiin jonkin aikaa Bilibidin vankilassa. Hän kuitenkin vapautui presidentin antamalla armahduksella.


title: Emilio Aguinaldo

text: Presidentti Elpidio Quirino nimitti Aguinaldon vuonna 1950 Filippiinien valtioneuvoston jäseneksi kunnianosoituksena hänen elämäntyöstään. Hän kuoli 94-vuotiaana vuonna 1964.


title: Emilio Aguinaldo

text: Aguinaldon kuva on ollut vuosina 1985–1995 käytössä olleessa viiden Filippiinien peson setelissä ja sen jälkeen vastaavanarvoisessa kolikossa.


title: Emil Nyeng

text: Emil Nyeng (s. 30. huhtikuuta 1991) on norjalainen maastohiihtäjä, joka edustaa Ringebu-Fåvang Skiklubbia.


title: Emil Nyeng

text: Maastohiihdon maailmancupissa Nyeng kilpaili ensimmäisen kerran Drammenissa vapaan hiihtotavan sprintissä helmikuussa 2011. Ensimmäiset maailmancupin pisteensä Nyeng saavutti Drammenin perinteisen hiihtotavan sprintissä maaliskuussa 2014 oltuaan 21:s. Parhaimmillaan hän on sijoittunut 19:nneksi Kuusamon perinteisen sprintissä marraskuussa 2014 oltuaan 19:s.


title: Vuohenpuksiokasvit

text: Vuohenpuksiokasvit (Simmondsiaceae) on yhden lajin, vuohenpuksio eli jojoba ("Simmondsia chinensis"), käsittävä kasviheimo, joka kuuluu koppisiemenisten Caryophyllales-lahkoon. Lahkon tunnettuja heimoja ovat mm. tatar- (Polygonaceae), kohokki- (Caryophyllaceae) ja kaktuskasvit (Cactaceae).


title: Vuohenpuksiokasvit

text: Vuohenpuksio on ainavihanta pensas, jolla on monisoluisia karvoja. Lehdet sijaitsevat vastakkaisina pareina, ja niiden ruoti on tyvestä nivelikäs. Lapa on melko paksu ja ehytlaitainen. Suonitus on lavan tyvestä sen kärkeä kohti nouseva. Pienet kukat ovat yksineuvoisia, ja hede- ja emikukat sijaitsevat eri kasveissa (kaksikotisuus). Kukassa ei ole mesiäistä. Hedekukinto on tavallisesti terminaalinen, verson päässä sijaitseva, ja viuhkomainen. Heteitä on kaksi kertaa niin monta kuin kehälehtiä, ja niiden ponnet ovat paljon palhoja pidempiä. Emikasvissa kukat sijaitsevat yksittäin lehtihangoissa, ja sikiäin muodostuu kolmesta yhteenkasvaneesta emilehdestä. Vartalot ovat kauttaaltaan nystypintaisia. Sikiäimessä on kolme riippuvaa siemenaihetta. Hedelmä on kota, jota siihen kiinni kasvanut verhiö suojaa; kodan keskipylväs jää jäljelle, kun seinämäliuskat putoavat pois. Siemenen suuri alkio sisältää nestemäistä vahaa. Kasvin kromosomiluku on n = 13.


title: Vuohenpuksiokasvit

text: Vuohenpuksio kasvaa Pohjois-Amerikan lounaisosassa Sonoran autiomaassa.


title: Vuohenpuksiokasvit

text: Vuohenpuksio on aikaisemmin tavallisesti liitetty puksipuukasveihin (Buxaceae) tai erillisenä heimona niiden yhteyteen. Takhtajan (1997) piti sitä Hamamelididae-alaluokkaan (norkkokasvit, mm. koivu- ja pyökkikasvit) kuuluvana omana lahkonaan (Simmondsiales).


title: Vuohenpuksiokasvit

text: Vuohenpuksion siemeniä on käytetty ravinnoksi ja lääkkeeksi sekä mm. kahvin korvikkeeksi. Vuohenpuksio on ainoa kasvi, jonka siemenissä on nestemäistä vahaa ja josta sitä voidaan ottaa helposti talteen. Se on korvannut kaskelotista saadun spermaseetin eli valaanrasveen, jota on käytetty moniin teollisuuden tarpeisiin. Vuohenpuksio on hyvin kuivankestävä ja pitkäikäinen pensas, ja sitä voidaan viljellä kuivimmillakin alueilla.


title: Katrineholm Värmbol BS

text: Katrineholm Bandy eli virallisemmin Katrineholm Värmbol Bandysällskap on Katrineholmissa kesällä 2007 perustettu jääpalloseura. Seura luotiin yhdistämällä paikallisten jääpalloseurojen Katrineholm SK Bandyn ja Värmbol-Katrineholm BK:n toiminnat. Seura aloitti toiminnan Allsvenkanissa syksyllä 2007.


title: Katrineholm Värmbol BS

text: Fuusioseura syntyi pitkän neuvotteluvaiheen tuloksena. Yhdistyneillä seuroilla oli pitkä ja menestyksekäs historiakin. Katrineholm SK Bandy oli saavuttanut kolme Ruotsin jääpallomestaruutta vuosina 1969, 1970 ja 1972 sekä pelannut 53 pääsarjakautta. Vastaavasti Värmbol-Katrineholm BK oli pelannut 7 pääsarjakautta.


title: Katrineholm Värmbol BS

text: Yhdistymisestä Katrineholmin jääpalloilussa oli keskusteltu jo 1980-luvun lopulta eli 20 vuoden ajan. Sopuun yhteisen seuran perustamisesta päästiin syksyllä 2006, ja viralliset päätökset seuroissa tehtiin keväällä 2007. Taustalla oli erityisesti Katrineholm SK Bandyn huono talous, sillä seura oli 2000-luvun alkupuoliskolla hankkinut pelaajia Suomesta ja Venäjältä saavuttamatta hankinnoilla merkittävää urheilullista menestystä. Suomalaisina pelaajina seurassa olivat mm. Teijo Laitinen, Tomi Niemikorpi ja Iivo Wegelius.


title: Katrineholm Värmbol BS

text: Syntynyt uusi seura sijoittui keväällä 2009 toiseksi Allsvenskanin Etelälohkossa ja karsintapelien kautta nousi Elitserieniin. Ensimmäisen Elitserien-kauden 2009–2010 aikana seura jäi viimeiseksi saavuttaen vain yhden tasapelin ja 25 tappiota. Sen jälkeen seura on pelannut Allsvenskania sen Etelälohkossa.


title: Koen Casteels

text: Koen Casteels (s. 25. kesäkuuta 1992) on belgialainen jalkapallomaalivahti, joka edustaa Saksan Bundesliigassa pelaavaa Wolfsburgia.


title: Ahti Nevalainen

text: Ahti Nevalainen (s. 1937 Soini) on suomalainen kirjailija.


title: Ahti Nevalainen

text: Nevalaisen romaani "Porvarin marssi" kertoi Nitekin toimitusjohtajasta Ossi Nikolasta jonka elämää hallitsevat irtosuhteet, alkoholi, perheongelmat ja yrityksen vaikeudet. Nitekin hävittyä tärkeän tarjouskilpailun loppuunpalanut Nikola tekee itsemurhan.


title: Asteropeiaceae

text: Asteropeiaceae on muutamalajinen kasviheimo koppisiemenisten Caryophyllales-lahkossa, jonka tunnettuja heimoja ovat mm. tatar- (Polygonaceae), kohokki- (Caryophyllaceae) ja kaktuskasvit (Cactaceae).


title: Asteropeiaceae

text: Kasvit ovat sienijuurellisia ainavihantia puita tai rento-oksaisia lamoavia pensaita. Lehdet ovat lyhytruotisia, yksinkertaisia ja korvakkeettomia; suonitus on varsin huomaamaton. Kukinto on varsipäätteinen eli terminaalinen, haarova, ja kukkaperissä on paljon esilehtiä. Pienessä kukassa on pian kariseva teriö ja 9-15 hedettä, joiden palhot ovat tyveltä kasvaneet yhteen. Sikiäin muodostuu kahdesta tai tavallisemmin kolmesta emilehdestä ja on yhdislehtinen ja kehänalainen. Sen pinnalla on sen poikki kulkeva luottipinta. Kärki-istukoissa on kaksi tai monta siemenaihetta kutakin emilehteä kohden. Hedelmä on pähkinämäinen, harvoin monisiemeninen, ja verhiö kasvaa siihen kiinni ja muodostaa siivet. Myös heteiden jäänteet ovat jäljellä hedelmässä. Siemenessä on käyrä alkio, jonka lehdet ovat spiraalimaisesti kiertyneet.


title: Asteropeiaceae

text: Asteropeiaceae kasvaa Madagaskarissa.


title: Asteropeiaceae

text: Aikaisemmin Asteropeiaceae vietiin usein teekasvien (Theaceae) yhteyteen, joista ne kuitenkin poikkeavat puun hyvin erilaisen anatomian suhteen. Heimon lähin sukulainen on Physenaceae-heimo, jonka kanssa se muodostaa sisarusparin Caryophyllales-lahkon evoluutiopuussa. Kladille ovat ominaista mm. kuljetussolukkolieriö nuoressa varressa, yhden tai kahden solukerroksen levyiset ydinsäteet, useiden jälsien puuttuminen ja heteenponsien avautuminen sivusuuntaan.


title: Asteropeiaceae

text: Asteropeiaceae käsittää vain yhden suvun, "Asteropeia", jossa on kahdeksan madagaskarilaista puuvartislajia.


title: Asteropeiaceae

text: "Asteropeia"-lajit:


title: George Dewey

text: George Dewey (26. joulukuuta 1837 Montpelier, Vermont, Yhdysvallat – 16. tammikuuta 1917 Washington) oli yhdysvaltalainen amiraali. Hän johti laivastoa, joka voitti Manilanlahden meritaistelun Espanjan–Yhdysvaltain sodan alussa vuonna 1898. Dewey on toistaiseksi ainoa, joka on Yhdysvaltain laivastossa saanut tavallista korkeamman laivastoamiraalin arvon "Admiral of the Navy".


title: George Dewey

text: Dewey valmistui 1858 Yhdysvaltain laivastoakatemiasta Annapolisista. Yhdysvaltain sisällissodan puhjetessa kolme vuotta myöhemmin hän oli luutnantti ja palveli pohjoisvaltioiden laivastossa. Hän osallistui sodan aikana New Orleansin, Port Hudsonin ja Donaldsonvillen taisteluihin. Sodan loppuvaiheessa hän palveli Pohjois-Atlantin saartoeskaaderissa. Dewey ylennettiin 1872 komentajaksi, 1884 kapteeniksi ja 1896 kommodoriksi. Noina vuosina hän toimi useiden eri sotalaivojen kapteenina sekä eri tehtävissä laivastoministeriössä ja majakoista vastanneessa Lighthouse Board -nimisessä valtion virastossa.


title: George Dewey

text: Vuoden 1897 lopulla Dewey siirrettiin omasta toiveestaan Yhdysvaltain laivaston Aasian eskaaderiin. Hän aloitti tehtävässä tammikuun 1898 alussa lippulaivanaan "USS Olympia". Ennakoidessaan sodan Espanjaa vastaan olevan lähellä hän perehtyi jo etukäteen Espanjalle kuuluneiden Filippiinien saariryhmän maantieteeseen. Kun sota puhkesi huhtikuussa 1898, Dewey vei neljästä risteilijästä ja kahdesta tykkiveneestä koostuneen laivastonsa Hongkongista Filippiinien Manilanlahdelle, jonne se saapui illalla 30. huhtikuuta. Hän avasi seuraavana aamuna tulen lahdelle ankkuroitua Espanjan laivastoa vastaan ja upotti puolessatoista tunnissa pääosan espanjalaisten aluksista. Dewey tuotti taistelussa Espanjalle täydellisen tappion menettämättä yhtään miehistään. Voitto avasi Yhdysvalloille tien Filippiineille. Deweyn taistelun alla lippulaivansa kapteenille antama käsky ”Voitte ampua, kun olette valmis, Gridley” muodostui sittemmin kuuluisaksi. Dewey ylennettiin kaksitoista päivää Manilanlahden taistelun jälkeen kontra-amiraaliksi ja maaliskuussa 1899 vara-amiraaliksi.


title: George Dewey

text: Kun Dewey palasi Filippiinien sotaretken jälkeen kotimaahan, häntä juhlittiin sankarina. Yhdysvaltain kongressi perusti häntä varten maaliskuussa 1899 uuden Admiral of the Navy -nimisen sotilasarvon, joka on korkein kenellekään yhdysvaltalaiselle myönnetty laivaston sotilasarvo. Dewey sai arvon vuonna 1903, mutta se myönnettiin takautuvasti jo maaliskuulta 1899, jolloin hän oli saanut ylennyksen vara-amiraaliksi. Sekä demokraatit että republikaanit kosiskelivat häntä ehdokkaakseen vuoden 1900 presidentinvaaleihin, mutta hän torjui ehdotukset. Dewey toimi vuodesta 1900 kuolemaansa saakka laivaston esikunnan johtajana. Kuoltuaan tammikuussa 1917 hänet haudattiin Arlingtonin sotilashautausmaalle, mutta hänen ruumiinsa siirrettiin 1925 Washington National Cathedralin Bethlehem-kappelin kryptaan.


title: George Dewey

text: George Deweyn mukaan on myöhemmin nimetty useita "USS Dewey" -nimisiä Yhdysvaltain laivaston aluksia.


title: Työlupa

text: Työlupa eli työntekijän oleskelulupa on viranomaisen myöntämä lupa, jonka turvin ulkomaalainen henkilö saa tehdä ansiotyötä. Pääsääntöisesti ulkomaalainen ei saa tehdä ansiotyötä ilman työlupaa. Viranomainen myöntää työluvan hakemuksesta "tarveharkinnan" perusteella.


title: Työlupa

text: Suomessa työlupaa eivät tarvitse EU-kansalaiset sekä Norjan, Islannin, Liechtensteinin ja Sveitsin kansalaiset. Suomessa pitää olla työpaikka valmiina, kun hakee työntekijän oleskelulupaa.


title: Työlupa

text: Tarveharkinta tarkoittaa, että muualta tuleva työntekijä saa oleskeluluvan vain, jos selvityksen mukaan sopivaa työvoimaa ei saa EU:sta eikä Euroopan talousalueelta.


title: Työlupa

text: Kansanedustaja Anna Kontula (vas) teki tarveharkinnan poistamisesta lakialoitteen, jonka 103 kansanedustajaa allekirjoitti syksyllä 2017. Suomalaisista taloustieteilijöistä 79 % kannattaa tarveharkinnan poistamista, 6 % oli eri mieltä.


title: Työlupa

text: VATT:n ylijohtaja Juhana Vartiainen kirjoitti, että yritysten ulkomaisen rekrytoinnin tarveharkinta pitäisi poistaa kokonaan. Näin saataisiin Suomeen ne ihmiset, jotka todella työllistyisivät.


title: Työlupa

text: Esimerkiksi Uudenmaan TE-toimistossa oli vuonna 2018 yli 2 000 työluvan ja kahdeksan kuukauden jono.


title: Työlupa

text: Jopa 45 prosentilla työnantajista on vaikeaa löytää työntekijöitä avoimiin paikkoihinsa. Kymmenissä ammattiryhmissä on pulaa työntekijöistä ja täyttämättömät paikat hidastavat kasvua neljänneksessä yrityksistä. Osaaja- ja hakijapulaa on muuallakin. Kohtaanto-ongelmasta puhutaan kaikissa länsimaissa. Väestön ikääntyminen pahentaa ongelmia.


title: Anže Lanišek

text: Anže Lanišek (s. 20. huhtikuuta 1996 Ljubljana) on slovenialainen mäkihyppääjä. Hän edustaa seuratasolla kotimaansa SSK Mengešiä.


title: Anže Lanišek

text: Lanišekilla on hallussaan Planican Bloudkova Velikankan HS139-mäen sekä talvi- että kesäennätys. Talviennätys 149 metriä syntyi vuoden 2014 Slovenian yhdistetyn-mestaruuskilpailuissa. Kesäennätys on 140 metriä. Mäkihypyn maailmancupissa Lanišek debytoi vuonna 2014 Planicassa. Ensimmäiset maailmancupin pisteensä hän saavutti kauden 2014–2015 avauskilpailussa Klingenthalissa ollen 21:s. Parhaimmillaan hän on ollut neljäs Nižni Tagilissa joulukuussa 2015. Nuorten olympialaisissa Lanišek on voittanut yhden kullan ja yhden hopean sekä Euroopan nuorten olympiafestivaaleilla yhden kullan ja kaksi hopeaa. Lentomäen MM-kilpailuissa Kulmissa 2016 hän oli kahdestoista.


title: Timo André Bakken

text: Timo André Bakken (s. 21. maaliskuuta 1989) on norjalainen maastohiihtäjä, joka on erikoistunut sprintteihin. Hän edustaa Konnerud IL -seuraa. Bakken debytoi maastohiihdon maailmancupissa Drammenin sprintissä maaliskuussa 2008. Ensimmäiset maailmancupin pisteensä Bakken saavutti maaliskuussa 2009 Trondheimin sprintissä oltuaan 14:s. Tuo sijoitus oli myös Bakkenin paras ennen Kuusamon sprinttiä marraskuussa 2014, jolloin Bakken oli yhdeksäs ja sijoittui myös ensimmäistä kertaa maailmancupissa kymmenen parhaan joukkoon. Palkintokorokkeelle Bakken pääsi uransa ensimmäistä kertaa helmikuussa 2015 ollen Östersundin sprintissä kolmas.


title: Timo André Bakken

text: Junioreiden MM-kilpailuissa Praz de Lys-Sommandissa 2009 Bakken saavutti hopeaa perinteisen hiihtotavan sprintissä. Alle 23-vuotiaiden MM-kilpailuissa Otepäässä 2011 Bakken saavutti myös hopeaa perinteisen hiihtotavan sprintissä.


title: Timo André Bakken

text: Vuonna 2012 Bakken teki maailmanennätysajan 100 metrin hiihdossa, mutta seuraavana vuonna Ludvig Søgnen Jensen rikkoi sen.


title: Tapani Riekkinen

text: Paavo Viljo Tapani Riekkinen (s. 27. tammikuuta 1937 Nilsiä) on suomalainen ekonomi ja kirjailija.


title: Tapani Riekkinen

text: Riekkisen vanhemmat olivat apulaispiiriesimies Vilho Einari Riekkinen ja opettaja Anni Räsänen. Hän pääsi ylioppilaaksi Kuopion lyseosta 1955 ja valmistui ekonomiksi Helsingin kauppakorkeakoulusta 1959.


title: Tapani Riekkinen

text: Riekkinen toimi 1959–1979 pääasiassa vientimarkkinoinnin johtotehtävissä Wärtsilän, Vaasan Höyrymylly Oy:n, Askon ja Finluxin palveluksessa Suomessa, Kölnissä ja Brysselissä. Hän kirjoitti taloutta ja politiikkaa käsitelleitä kolumneja ja artikkeleita suomalaisiin lehtiin pääasiassa nimimerkillä.


title: Marija Guštšina

text: Marija Igorevna Guštšina (; s. 10. lokakuuta 1989 Nižni Tagil) on venäläinen maastohiihtäjä.


title: Marija Guštšina

text: Guštšinan suurin saavutus on MM-pronssi 4×5 kilometrin viestistä vuoden 2013 MM-kisoista Val di Fiemmestä. Guštšina debytoi maastohiihdon maailmancupissa tammikuussa 2011 Otepäässä. Hän saavutti nuorten MM-kisoista kultaa vuodelta 2012 Erzurumista ja hopeaa vuodelta 2011 Otepäästä. Guštšinan paras sijoitus maailmancupissa on vuodelta 2012 11. sija Canmoresta Kanadasta.


title: Sirkka Soulanto

text: Sirkka Sinikka Soulanto (s. 4. tammikuuta 1937 Viitasaari) on suomalainen perhepäivähoitaja ja lasten- ja nuortenkirjailija.


title: A Diamond for Disease

text: A Diamond for Disease on yhdysvaltalaisen teknisen death metal -yhtye Arsisin EP-levy. Se julkaistiin vuonna 2005 levymerkillä Willowtip Records.


title: Zirkonium(IV)kloridi

text: Zirkonium(IV)kloridi eli zirkoniumtetrakloridi (ZrCl) on zirkoniumin ja kloorin muodostama epäorgaaninen molekyyliyhdiste. Yhdistettä käytetään metallisen zirkoniumin ja zirkoniumyhdisteiden valmistukseen.


title: Zirkonium(IV)kloridi

text: Zirkonium(IV)kloridi on huoneenlämpötilassa valkoista kiteistä alkeiskopiltaan monokliinistä ainetta. Yhdiste esiintyy kiinteänä polymeerisessä muodossa, jonka rakenne koostuu ZrCl-oktaedreistä ja jokainen oktaedri on kiinnittynyt toiseen oktaedriin kahdesta särmästään muodostaen siksakmaisen ketjun. Tavanomaisissa paineissa yhdiste sublimoituu ennen sulamispistettään. Kaasufaasissa zirkonium(IV)kloridi esiintyy monomeerina. Yhdiste ei liukene veteen, mutta hydrolysoituu veden vaikutuksesta zirkoniumoksidikloridiksi, sen oktahydraatiksi ja vetykloridiksi. Yhdiste on Lewis-happo ja muodostaa komplekseja Lewis-emästen kanssa esimerkiksi alkalimetalli- ja ammoniumklkoridiliuosten kanssa reagoidessa muodostuu heksaklorozirkonaatti(IV)-ioni ([ZrCl]).


title: Zirkonium(IV)kloridi

text: Zirkonium(IV)kloridia voidaan valmistaa kuumentamalla zirkoniummetallia kloorin tai vetykloridin läsnä ollessa yli 300 °C:n lämpötilaan tai kuumentamalla zirkonin tai zirkoniumdioksidi ja hiilen seosta kloorin läsnä ollessa noin 700 °C:n lämpötilaan. Tuote voidaan puhdistaa tislaamalla. Erityisesti laboratoriomittakaavassa erittäin puhtaan zirkonium(IV)kloridin valmistamiseen soveltuu zirkoniumdioksidin kuumentaminen 450 °C:n lämpötilaan tetrakloorimetaanin tai fosgeenin toimiessa klooraavana reagenssina.


title: Zirkonium(IV)kloridi

text: Zirkonium(IV)kloridia voidaan käyttää metallisen zirkoniumin valmistukseen pelkistämällä sitä alkalimetallien tai maa-alkalimetallien esimerkiksi magnesiumin avulla. Yhdisteestä valmistetaan myös zirkoniumin yhdisteitä kuten zirkoniumdioksidia, zirkoniumnitridi ja -karbidipinnoitteita, orgaanisia zirkoniumyhdisteitä ja zirkoniumalkoksideja.


title: Breel Embolo

text: Breel Donald Embolo (s. 14. helmikuuta 1997 Yaoundé, Kamerun) on sveitsiläinen jalkapalloilija, joka edustaa Bundesligassa pelaavaa Schalkea. Oikeajalkaisen Embolon pelipaikka on hyökkääjä. Hän kuuluu myös Sveitsin jalkapallomaajoukkueeseen.


title: Breel Embolo

text: Kamerunista lapsena Sveitsiin muuttaneen Embolon kasvattajaseura on Basel, jota hän edusti vuosina 2010–2016. Hän debytoi Eurooppa-liigassa maaliskuussa 2014 Red Bull Salzburgia vastaan ja Sveitsin liigassa vain muutamaa päivää myöhemmin FC Aarauta vastaan iskien heti maalin. Ensimmäisellä ammattilaiskaudellaan Baselissa Embolo voitti Sveitsin mestaruuden. Kaudella 2014–2015 Embolo debytoi Mestareiden liigassa ja teki uransa avausmaalin siinä marraskuussa 2014 Ludogorets Razgradin verkkoon. Hän teki kaudella 2014–2015 26 pelaamassaan Sveitsin liigan ottelussa kymmenen maalia ja voitti Sveitsin mestaruuden.


title: Breel Embolo

text: Sveitsin alle 20- ja alle 21-vuotiaissa edustanut Embolo olisi voinut edustaa aikuisten maajoukkuetasolla Sveitsin sijaan myös synnyinmaataan Kamerunia. Embolo debytoi Sveitsin jalkapallomaajoukkueessa maaliskuussa 2015 ystävyysottelussa Yhdysvaltoja vastaan. Avausmaalinsa hän teki kuudennessa ottelussaan, EM-karsintaottelussa San Marinon jalkapallomaajoukkueen verkkoon.


title: Breel Embolo

text: Basel


title: Oh Africa

text: Oh Africa on yhdysvaltalaismuusikko Akonin kappale, jolla vierailee yhdysvaltalaislaulaja Keri Hilson. Se on hyväntekeväisyyssingle, joka julkaistiin Akonin hyväntekeväisyysprojektia varten antaakseen tukea Afrikan vähäosaisille lapsille. Kappale julkaistiin digitaalisesti ladattavana 52:n Grammy-palkintogaalan vastaisena yönä 31. tammikuuta 2010 musiikkivideon kera. Soweto Gospel Choir sekä nuoret sisarukset monista maista esiintyvät myös singlellä. Jalkapalloilijat Thierry Henry, Didier Drogba, Kaká, Fernando Torres, Lionel Messi, Frank Lampard, Michael Ballack sekä Andrei Aršavin esiintyvät omassa cameoroolissaan musiikkivideolla.


title: Vladislav Šajahmetov

text: Vladislav Nailjevitš Šajahmetov (; s. 25. elokuuta 1981 Revda) on venäläinen futsalpelaaja, joka edustaa MFK Dinamo Yamalia ja Venäjän futsalmaajoukkuetta.


title: Vladislav Šajahmetov

text: Viisiin EM-kisoihin osallistunut Šajahmetov on saavuttanut kolme EM-hopeaa ja yhden EM-pronssin. Vuonna 2007 Šajahmetov valittiin myös maailman parhaaksi futsalpelaajaksi historian toistaiseksi ainoana venäläisenä. Šajahmetovin pelipaikka on pivot. Seuratasolla hänen suurin menestyksensä on UEFA Futsal Cupin voitto MFK Viz-Sinaran kanssa kaudelta 2007-2008.


title: Vladislav Šajahmetov

text: Šajahmetovin isä on tataari ja äiti venäläinen.


title: Chihuahua (kappale)

text: Chihuahua on sveitsiläisartisti DJ Bobon kappale. Se oli ensimmäinen single hänen kymmeneltä, Visions-studioalbumilta ja se julkaistiin vuosina 2002 ja 2003 monissa valtioissa. Se oli hänen tähän asti menestynein single, saavuttaen listan kärjen Ranskassa ja Sveitsissä, muodostuen samalla yhdeksi vuoden kesähiteistä. Sitä voidaan pitää myös DJ Bobon nimikkokappaleena.


title: Venla Sainio

text: Venla Orvokki Sainio, (s. 25. tammikuuta 1937 Jääski) on suomalainen filosofian tohtori, historiantutkija, opettaja, lastenkirjailija ja freelance-toimittaja


title: Venla Sainio

text: Sainio väitteli tohtoriksi 1978 Jyväskylän yliopistosta, väitöskirja käsitteli ensimmäisenä naisena filosofian tohtoriksi Suomessa vuonna 1896 väitellyttä Tekla Hultinia. Vuodesta 1995 hän on ollut freelance-toimittaja (Kirjamees Ky Panu Sainion kanssa).


title: Venla Sainio

text:
Nimellä "Venla Kiiski":
Nimellä "Venla Sainio":


title: Saad Assis

text: Saad Fransisco de Assis (s. 26. lokakuuta 1979 São Paulo, Brasilia) on brasilialaissyntyinen italialainen futsalpelaaja. Hän edustaa espanjalaista FC Barcelona Futsalia ja Italian futsalmaajoukkuetta.


title: Saad Assis

text: Assis on edustanut Italiaa vuodesta 2007, jolloin hän sai myös maan kansallisuuden. Italiaan Assis tuli vuonna 2005, pelaamaan Luparenseen. Hän on voittanut kaksi pronssia MM-kilpailuista vuosilta 2008 ja 2012. EM-kilpailuista Assis on voittanut yhden kullan vuodelta 2014 sekä yhden hopean ja pronssin. Seuratasolla hän on edustanut FC Barcelona Futsalia vuodesta 2008 asti. Hän on pelannut joukkueessa yli 150 ottelua.


title: Saad Assis

text: Ennen vuosiaan Italiassa Assis pelasi myös muutamia otteluita Brasilian futsalmaajoukkueessa.


title: Raili Elovaara

text: Raili Inkeri Elovaara (s. 3. tammikuuta 1937 Helsinki) on suomalainen professori ja kirjallisuuden tutkija. Elovaara toimi Jyväskylän yliopiston kotimaisen kirjallisuuden professorina ja Helsingin yliopiston yleisen kirjallisuustieteen dosenttina.


title: Raili Elovaara

text: Elovaara väitteli tohtoriksi 1976 Helsingin yliopistossa, väitöskirja käsitteli identiteetin ongelmaa Samuel Beckettin proosatuotannossa.


title: Arecibo-viesti

text: Arecibo-viesti (engl. "Arecibo Message") on Arecibon radioteleskooppilla avaruuteen lähetetty viesti maan ulkopuolisen älyn etsimiseen ja tiedottamaan maan elämän olemassaolosta. Viesti lähetettiin 16. marraskuuta 1974 kohti M13-tähtijoukkoa. Käytännössä katsoen vastauksen saaminen kestäisi ainakin 50 000 vuotta (25 000 suuntaansa), jos joku vastaisi viestiin. On kuitenkin huomioitava, että kohde on jo ehtinyt liikkua paikaltaan tuolloin. Radiosignaalin kokonaispituus on noin 3 minuuttia. "Avattuna" (ks. kuva) viestin pituus on 73 ruutua ja 23 ruutua leveä. Molemmat luvut ovat alkulukuja.


title: Arecibo-viesti

text: Viesti koostuu mm. seuraavista osista:


title: Arecibo-viesti

text: Luvut 1–10 on kirjoitettu niin, että alin merkki ilmaisee luvun alkamista (kaaviossa X). Luvut 8-10 on jouduttu kirjoittamaan eri tavalla kuin muut luvut.


title: Arecibo-viesti

text: Aurinkokunta-osio esittelee aurinkokunnan keskeiset kappaleet. Vasemmalta oikealle ovat Aurinko, Merkurius, Venus, Maa, Mars, Jupiter, Saturnus, Uranus, Neptunus ja Pluto (Plutoa ei kuitenkaan enää nykyään lasketa aurinkokunnan planeetaksi).


title: Laminointi (paperinjalostus)

text: Laminointi tarkoittaa paperin tai kartongin jalostamisessa esimerkiksi pakkausmateriaaleiksi sen pinnan päällystämistä yleensä jonkin tyyppisellä muovikerroksella, joka muodostaa materiaaliin "estokerroksen" eli "barriäärin" estämään kaasujen ja nesteiden kulkeutumista materiaalin läpi. Pakattavasta tuotteesta riippuen laminoinnilla parannetaan pakkausmateriaalin vesi-, vesihöyry-, kaasu-, aromi- tai rasvatiiviyttä. Laminointia voidaan käyttää myös pakkauksen tai muun painotuotteen ulkopinnan, kuten kirjankannen, tekemiseen näyttävämmäksi ja käyttöä paremmin kestäväksi.


title: Laminointi (paperinjalostus)

text: Laminointi eroaa paperin tai kartongin "päällystyksestä" siinä, että päällystyksessä kuitumateriaaliin kiinnitetään tai imeytetään jokin sula tai nestemäinen materiaali, kun taas laminoinnissa kuitumateriaalin pintaan kiinnitetään toiselta radalta tuleva kiinteä materiaalikerros. Kun päällystys suoritetaan usein jo paperi- tai kartonkitehtaalla esimerkiksi paperikoneen päällystysosan avulla, laminointi tehdään yleensä vasta paperinjalostuksen myöhemmissä vaiheissa, kuten painatuksen jälkeen. Muovikalvojen ohella paperiin tai kartonkiin voidaan laminoida ohuita metallikerroksila, kuten alumiinifoliota, polyeteenistä tai polypropyleenistä valmistettua kudosta tai lasikuidusta tai polyesterilangasta punottua verkkoa.


title: Laminointi (paperinjalostus)

text: Laminoinnissa telojen välisessä "nipissä" kaksi tai useampia materiaalikerroksia puristetaan yhteen. Tätä ennen materiaalikerrosten välille on sivelty liima tai muilla keinoin aikaansaatu materiaalit yhteen tartuttava pinta. Telojen tuottaman puristuksen merkitys on tärkeä, jotta materiaalikerrokset saadaan koskettamaan toisiaan molekyylitasolla kunnon adheesion aikaansaamiseksi. "Märkälaminoinnissa" liimaava aine on laminointihetkellä vesi- tai liuotinpitoista, "kuivalaminoinnissa" tarraliiman kaltaista.


title: Laminointi (paperinjalostus)

text: Laminointi on periaatteessa yksinkertaista, mutta sitä vaikeuttavat materiaalikerrosten erilaiset ominaisuudet ja erilainen käyttäytyminen laminointiradalla. Laminoinnin onnistumiseen vaikuttavat materiaalikerrosten paksuus, jäykkyys, rullalla olon aiheuttama kaarevuus, lämpölaajeneminen, kosteus ym.


title: Laminointi (paperinjalostus)

text: Laminoinnin yleisin käyttökohde pakkausteollisuudessa on "nestepakkauskartonki", jota käytetään muun muassa maito- ja mehutölkeissä. "Muovipäällysteisiä kotelokartonkeja" käytetään etenkin pakasteruokien, koiran- ja kissanruoan ja pikaruoan sekä pesuaineiden pakkaamiseen. "Joustopakkauksiksi" () kutsutaan suurta joukkoa laminoimalla valmistettuja, paperimaisen taipuisia pakkaus- ja kääremateriaaleja, joita käytetään elintarvikkeiden lisäksi teknokemiallisten tuotteiden sekä lääkkeiden ja sairaalatuotteiden pakkaamiseen. Joustopakkauksista valtaosa on nykyisin paperittomia, pelkästään eri muovi- tai metallikerroksista muodostuvia. "Raskaat teollisuuskääreet" esimerkiksi paperi- ja teräsrullien pakkaamiseen tehdään yleensä voimapaperia ja muovia yhteen laminoimalla. Muita laminoimalla aikaansaatuja tuotteita ovat "valokuvapaperit ja "tarralaminaatit".


title: Butyylikumi

text: Butyylikumi (lyh. "IIR", engl. "isobutylene-isoprene rubber") on isobuteenin ja isopreenin muodostama kopolymeeri. Butyylikumi on samalla synteettinen kumi ja elastomeeri. Butyylikumi on yleiskumi monenlaisiin käyttötarkoituksiin. Butyylikumilla on hyvä kemiallinen kestävyys ja se soveltuu moniin teollisuuden käyttökohteisiin. Butyylikumin kaasujen läpäisevyys on alhainen ja otsonin kestävyys hyvä. Butyylikumi ei päästä juurikaan ilmaa lävitseen.


title: Butyylikumi

text: Butyylikumista valmistetaan muiden muassa suojakäsineitä, vaimennusmattoja, autonrenkaiden sisäosia ja erilaisia muita osia, kuten esimerkiksi tulppia. Butyylikumista valmistetut suojakäsineet kestävät hyvin ketoneita (mm. asetonia), estereitä, voimakkaita happoja, aldehydejä, amideita, amiineita ja alkoholeja. Butyylikumi ei kestä hiilivetyliuottimia tai öljyjä.


title: Butyylikumi

text: Butyylikumin valmistuksen tarveaineet saadaan maakaasusta tai maaöljyn kevyistä tislaustuotteista.


title: IRR

text: IRR voi tarkoittaa seuraavia:


title: Punka-Heikki

text: Henrik (Heikki) Johan Kuosmanen eli Punka-Heikki (1861 – 1924) oli suomalainen Nilsiässä Pohjois-Savossa elänyt rikollinen.


title: Punka-Heikki

text: Heikki Kuosmasen vanhemmat olivat Juho Kuosmanen (1837–1920) ja Riitta Markkanen (1839–1914). Hän oli naimisissa Roosa Josefina Rökmanin (s. 1866) kanssa. Heillä oli seitsemän lasta.


title: Punka-Heikki

text: Punka-Heikki asui Punkalan tilalla Nilsiän Sääskiniemessä Tahkovuoren juurella suunnilleen nykyisen Tahkovuoren matkailukeskuksen golfkentän sijaintipaikalla. Hän tuli koko maakunnassa tunnetuksi rosvojoukon johtajana ja siitä, että hän onnistui huijaamaan itselleen jopa kokonaisen maatilan ostamalla tilan myyjän omilla rahoilla. Heikin tilalla oli parhaimmillaan yhtäaikaa kaksikin emäntää, joiden kummankaan kanssa hän ei ollut virallisesti vihillä. Heikin rosvoilua helpotti se, että hän toimi syrjäseudulla, jossa viranomaisten valvonta oli heikkoa ja lisäksi hän onnistui lahjomaan viranomaisia. Punka-Heikin toimintaan viittaa sanonta ""Nilsiässä ei varasteta hevosta pienempää eikä maatilaa suurempaa"".


title: Punka-Heikki

text: Suomen sisällissodan aikana Punka-Heikki esiintyi tilanteen mukaan joko punaisena tai valkoisena. Hänellä oli lukuisia vihamiehiä ja lopulta hänet ammuttiin 1924, tekijää tai tekijöitä ei koskaan saatu selville.


title: Punka-Heikki

text: Kirjailija Matti Pajula on kirjoittanut Punka-Heikistä näytelmän "Punka - väärä mies", joka esitettiin 2004.